ته‌وه‌ری رووخانی ده‌سه‌ڵاته دیکتاتۆریی و بنه‌ماڵه‌ییه‌کان. - ٩ -\nئەو ئەزموونانەی میسر و تونس\nدەبێ ببێتە مەشخەڵی رێگه‌ی ئێمە\nلە پێناوی بەدیهێنانی دونیایەکی باشتر لە کوردستان.\nئازاد ئارمان: سەرەتا سوپاستان دەکەم بۆ رەخساندنی ئەم دەرفەتە بۆ گفتوگۆ کردن لە سەر گرنگترین ڕووداوەکانی ڕۆژهەڵاتی ناوەڕاست.\nئەمرۆ سیستەمی سەرمایەداری بە ڕۆژئاوا و ڕۆژهەڵاتی یەوە لە قەیرانێکی قووڵ دایە سەرەتا لە چەند ساڵی ڕابروودا ئەم قەیرانە لە ڕۆژئاوا سەری هەڵدا بە تایبەتیش لە ئەمریکا دواتریش بە شێوەیەکی گشتی ئەوروپاشی گرتەوە و ئێستاش ئەم قەیرانە بەردەوامە و پسپۆران و ئابووریناسانی بۆرژوازیش ناتوانن نکۆلی لەم قەیرانە بکەن و کە بە گەورەترین قەیرانی سەرمایەداری ناسیێنراوە دوای ئەزمەی سالانی سییەکانی سەدەی بیستەم. دیارە ئەوەی ئەمرۆ لە ڕۆژهەڵاتی ناوەڕاستیشدا ڕووی داوە و لە داهاتووشدا پێدەچێت ڕووبدات لە چوار چێوەی ئەم قەیرانە گشتی یە، بەڵام لە ڕۆژهەڵاتی ناوەڕاستدا بە تایبەتمەندی خۆیەوە. بۆ نموونە وڵاتی میسر کە گەورەترین وڵاتی عەرەبی و ڕۆژهەڵاتی ناوەڕاستە، کە ژمارەی دانیشتوانی زیاتر لە 80 ملیۆن مرۆڤە. کە ڕێژەی بێکاری لە 15% زیاترە،40% دانیشتوانی خەڵکی ئەم وڵاتە ڕۆژانەیان کەمتر لە $2 دۆلارە،لەم لاشەوە 100 سەرمایەداری میسری سەروەت و سامانەکەیان زیاترە لە 90%ی سامانی نیشتمانی تەواوی میسر. لە وڵاتێکدا دەیەها کەس گیانیان لە دەست دا لە پێناو بە دەست هێنانی نان بۆ خێزانەکانیان لە سەفی دوور و درێژی نان کرین دا. لە گەل ئەوەشدا نەبوونی بچووکترین ئازادی سیاسی، ئازادی ڕێکخراوبوون، ئازادی ڕادەربرین و زیندانی کردنی موخالفینی سیاسی و قەبوول نەکردنی تەواوی ڕەوتە جیاوازەکانی ئۆپۆزسیۆنی ...هتد. سەرەڕای ئەمانەش بوونی سیستەمێکی دیکتاتۆری ڕەها و لە وڵاتی میسر و سەرپاکی جیهانی عەرەبی و ڕۆژهەڵاتی ناوەڕاست کە کەمترین ئازادی تیایدا بوونی نی یە. بەڵام نابێت ئەمەشمان لە یاد بجێت ئیمپریالیزمی ڕۆژئاوا ڕاستەخۆ بەشدارە لە زۆربەی زۆری دانان و پشتیوانی بەردەوامی لەم رژێمە دیکتاتۆرانەی ڕۆژهەڵات لە پێش هەمووشیانەوە پشتوانی بەردەوام لە رژێمی موبارەک تاوەکو چەند سەعاتێک پێش ڕووخانی. ئەمانەی سەرەوە کە باسمان کرد خاڵی هاوبەشی زۆربەی رژێمە ستەمکارەکانی ڕۆژهەلاتی ناوەڕاستە. کە بوونەتە هۆکاری سەرەکی بۆ هاتنە مەیدانی جەماوەری چەوساوە لە دژی ئەم نیزامە ستەمکار و زۆردارانە.\nئازاد ئارمان: بە بۆچوونی من ئاڵوگۆرەکان لە هەر وڵاتێک تایبەتمەندی خۆی هەیە و شێوازی جیاواز بە خۆوە دەگرن، ئەویش پەیوەندی هەیە بە تەرازووی هێزەوە یاخود ڕوونتر بڵێین بە کێشمەکێشم و خەباتی چینایەتی یەوە و ئاستی هۆشیاری کۆمەڵگا بە گشتی و چینی کارگەران بە تایبەتی. سەرەتا خرۆشانی جەماوەر لە دژی چەوساندنەو هەژاری و دیکتاتۆری خۆی لە خۆی دا هەنگاوێکی پێشرەوانەیەو شکانی تەلبەندی زولم و ستەمکاری دەوڵەتە (کە بۆرژوازی بە ئاژاوەگێر و تێکدەرانی یاساو ڕێسای دەوڵەت تاوانبارمان دەکەن). بەڵام ئەوە لای کرێکارانی سۆسیالیست ڕوونە و مێژووی شۆڕش و ڕاپەرینە کرێکاری و جەماوەری یەکان ئەوەیان سەلماندووە، لە ناوبردنی و رژێمی فەرمانڕەوا هەنگاوی یەکەمی شۆڕشە و قۆناغی کۆتایی شۆڕش نی یە. ئەوەی ئەمرۆ لە تونس و میسر ڕوویانداوە رێک شۆڕش هەنگاوی یەکەمی بڕیووە و بۆ سەرکەوتنی تەواوی شۆڕش پێویستمان بە شۆڕشی بەردەوامە. موبارەک وازهێنانی خۆی لە سەرۆک کۆماری ڕاگەیاند، بەڵام دەسەڵاتی دا بە سوپا. ئایا سوپا لە بەرەی شۆڕش دایە؟ مێژووی رابردووی میسر و دەسەڵاتی موبارەک ئەوەمان بۆ نیشان دەدەن کە سوپا دەوری سەرکوت و پاراستنی تەواوی رژێمی لە ئەستۆ بووە. لە هەموو دونیاشدا هەر وابووە چەکی دەستی چینی سەرمایەدار بووە بۆ سەرکوت و پاراستنی مولکداریەتی تایبەتی. کارل مارکس زۆر جوان پێناسەی سوپا دەکات کە چ دەوریکیان هەیە لە مێژوودا پێیان دەڵێت "پیشەسازی سەربڕین". خۆ لە خۆرا نیە دەوڵەتی ئەمریکا ساڵانە ٣ بلیۆن دۆلار دەدات بە سوپای میسر. دیارە دەوری سوپای میسر جیاواز لە سەرکوتکردنی کۆمەڵانی خەڵکی میسر، ئەرکێکی تریشی لە ئەستۆ بووە، ئەویش پاراستنی توندی بەرژەوەندییەکانی ئەمریکا و ئیسرائیل بووە لە ناوچەکە. خاڵێکی تریش بۆ سەرکەوتنی تەواوی شۆڕش خۆ ڕێکخستنی کارگەران و چینە بەشخوراوەکانی میسرە لە ڕێکخراوەی پیشەیی و پارتی سیاسی (پارتی شۆرشگێر). بە بێ بوونی ئەمانە شۆڕش ناتوانێ سەرکەوتن بە دەست بێنێت. دیارە ئەمرۆ چینی کارگەران و بەشمەینەتەکانی میسر و تونس لەم پرۆسە شۆڕشگێرییەدان.\nئازاد ئارمان: لە پرسیاری پێشووتر دا باسی ئەوەم کرد هەر وڵاتە و چەند تایبەتمەندی خۆی هەیە، سەرەرای ئەم تایبەتمەندییانەش کوردستان هەندێ تایبەتمەندی تریشی هەیە لەوانەیە ئەم تایبەتمەندی یانە لە میسر نەبێت یاخود لە ئێران نەبێت. بۆ نموونە کوردستان جیا لە فەلەستین تاکە شوێنە لە ڕۆژهەڵاتی ناوەڕاستدا، هێشتا مەسەلەی نەتەوایەتی تیایدا چارەسەر نەکراوە. بوونی مەسەلەی نەتەوایەتی قورسایی داناوە لە سەر گەشەسەندن و چەندایەتی و چۆنایەتی خەباتی چینایەتی. ئەم کێشەیە وای کردووە چینی کارگەران بە گشتی وەکو هێزێکی سەربەخۆی سیاسی دەرنەکەون وەکو کرێکارانی میسر یاخود کرێکارانی تورکیا یان ئێران. بەڵام سەرەرای ئەمانەش لە بیست ساڵی ڕابردوودا دەسەڵاتی بۆرژوازی کوردی نوێنەرایەتی دەسەڵاتی چینی سەرمایەداری کوردستان بووە، لە بەرامبەر چینی کارگەران. لە ماوەی ئەم بیست ساڵەدا چەندین خۆپیشاندان و مانگرتن و نارەزایەتی ڕووی داوە. یەکەمین کێشمەکێش لە ڕووداوەکانی ئازاری ساڵی 1991 دا دەستی پێکرد، کە شێوازێکی سیاسی بە خۆوە گرت ئەوش لە نێوان دوو ئەلتەرناتیڤ بوو بەرەی کوردستانی لە هەوڵی ئەوەدا بوو دەسەڵاتێکی حیزبی باوکسالاری لەسەرەوەڕا داسەپێنی بە سەر جەماوەردا. ئەوی تریان ئەڵتەرناتیڤی کارگەران (بزووتنەویی شوورایی) بوو کە لە تیکۆشانی بەردەوام دا بوو بۆ دەسەڵاتداریەتی جەماوەری کارگەران لە خوارەوەڕا.\nئەمرۆ جوولانەوەی نارەزایەتی سەرتاسەری لە کوردستان وجودی هەیە. ئەم نارەزایەتی یانە هەر لە کێشەی بێکاری ،کەمی کرێی کرێکارانی لە سەر کار، نەبوونی خزمەتگوزاری لە زۆربەی مەیدانەکاندا،گرانی هەموو ڕۆژەی بازار، نەبوونی قانوونی کارێکی کرێکاری، کێشەی کارەبا، گەندەلی لە سەرەوە بۆ خوارەوەی تەواوی دەزگاکانی حکومەتی هەرێم و دەسەڵاتی باوکسالاری پارتی و یەکێتی، نەبوونی ڕێکخراوەی پیشەیی و جەماوەری و کۆنترۆل کردن و دروستکردنی سەندیکای زەردی سەر بە دەوڵەت لە لایەن ئەحزابی دەسەڵاتدارەوە، مەسەلەی ژنان بە گشتی و کوشتنی هەموو ڕۆژەی ژنان لە بیست ساڵی ڕابردوودا، نەبوونی ئازادی سیاسی تەواو و کوشتنی موخالفینی سیاسی و هەروەها کوشتنی ڕۆژنامەنووسان...هتد نەبوونی ئەمانەی سەرەوە وا کردووە جوولانەوەیکی نارەزایەتی پێکبێت لە کوردستاندا. بەڵام بە بۆچوونی من ئەم جوولانەوەیە زۆر پەرش و بڵاوەو کەمترین ئاستی ڕێکخراوبوونی تیایدا مەوجودە. بۆیە ئەم جوولانەوە- نارەزایەتی یە لە چەند ساڵی ڕابردوودا هاتۆتە مەیدان بۆ ماوەیەکی کورت و دواتر پاشەکشەی پێکراوەو چۆتەوە شوێنی خۆی. ئەوەی بە مەسەلەی ئۆپۆزسیۆنیش دەگەرێتەوە، ئەم ئۆپۆزسیۆنەی لە کوردستان هەیە، بە هیچ جۆرێک ئەم داخوازی و داواکاری یانەی جەماوەرەی چەوساوە و ژێردەستەی نییە، لە لایەن ئەوانەوە کاری بۆ ناکەن و لە ئامانج و بەرنامەی ئەم ئۆپۆزیسۆنە نی یە. ئەوەی ئامانجی ئەوانە سازانە لە گەل ئەحزابی دەسەڵاتدار لە سەر مەوقیعیەتی حیزبەکەیان چەند وەزیر و کاربەدەستیان هەیە لە دەوڵەت، مانگانە چەند کۆمەکی دارایی وەر دەگرن ...هتد. ئەوەی دیارەو ئۆپۆزسیۆن شانازی پێوە دەکات خەباتی پەرلەمانی یانە. کە لای هەموومان ڕۆشنە لە ماوەی رابردوودا نەیانتوانی وە هیچ یاسا و بریارێک بە قازانجی جەماوەر بگۆرن. لە یەکگرتوو و کۆمەل وە بگەرە تاوەکو بزووتنەوەی گۆڕان.\nبە بۆچوونی من ئەم جوولانەوە نارەزایەتی یە، ئەولەویەت پێویستی بە ڕێکخراوبوونە لە هەموو ئاست و ڕیشەو پیشەکاندا، بەبێ ڕێکخراوبوون خەباتەکەیان بە فیرۆ دەروات و چینی فەرمانرەوا بە ئاسانی دەتوانێ پاشەکشەیان پێ بکات. ئەوەی ئۆپۆزسیۆن بە تایبەتیش بزووتنەوەی گۆڕان دەیەوێت جەماوەر فریوو بدات و بیکات بە قەلغانێک بۆ مەرامە سیاسی یەکانی خۆی لە بەرامبەر پارتی یەکێتی دا. ئەگەر نا ئەوەی گۆڕان پروپاگەندەی بۆ دەکات هەمان سیستەم و یاسا و ڕێساکانی پارتی و یەکێتی یە و تەنها جێگۆرکێی کورسی دەسەڵاتە.\nبزووتنەوەی نارەزایەتی جەماوەری پێویستی بە شێوازێک لە بەرەنگاربوونەوە و ڕێکخراوبوون و هەیە لە خوارەوەڕا. چەکی کارای ئێمە لە بەرامبەر دەسەڵات مانگرتن و خۆپیشاندان و خەباتی سەرشەقامە. هەروەها پێویستیمان بە بەرەیەکی یەکگرتووی جەماوەری هەیە لە نێوان بزووتنەوە و پیشە جیاوازەکان. کە زۆربەی زۆری بزووتنەوەی نارەزایەتی لە دەوری پلاتفۆرمێکی یەکێتی کاری شۆڕشگێرانە کۆبکاتەوە. هەر ئەم شێوازەی ئەمرۆ لە چەندین وڵاتی ئەورپا و ڕۆژهەلاتی ناوەڕاستدا جوولانەوەیەکی بەرەنگاربوونەوەیان لە دژی سەرمایەداری و رژێمە دیکتاتۆرەکان دروست کردووە، نموونەی بزووتنەوەی ئەنتی سەرمایەداری و بەرەی یەکگرتووی جەماوەری لە دژی رژیمە سەرکوتکەرەکان نموونەی تازە زیندووی تونس و میسرو ئێران ...هتد.\nئازاد ئارمان: سەرەتا بە بۆنەی ڕووخاندنی دیکتاتۆری 23 ساڵەی تونس و دیکتاتۆری 30 ساڵەی میسر. بە تایبەتیش گەورە دیکتاتۆر،ستەمکاری خوینڕێژ،بەکرێگیراوی ئیمپریالیزم،نۆکەری ئیسرائیل،نۆکەری ئەمریکا حوسنی موبارەک. پیرۆزبای گەرم لە ئێوە و لە تەواوی کارگەران و شۆڕشگێران و شۆڕش دۆستانی کوردستان بکەن. هەر وەکو سۆسیالیستی شۆڕشگێڕ و ڕابەری شۆڕشی ڕوسیا فلادیمیر لینین دەڵێت: "شۆڕش ڤیستیڤالی چەوساوەکانە" بەڕاستی وایە ئەمرۆ شۆرشی میسر و تونس بۆتە گەورەترین ڤیستیڤال بۆ چەوساوەکانی جیهان.\nشۆڕشی تونس و میسر ئەوەیان بۆ هەموو دونیا بە کوردستانیشەوە جێگیر کرد نەک شۆڕش دەتوانرێ بەرپا بێت بەڵکو دونیایەکی جیاواز لەم دونیایەی ئێستا لە توانادایە.لە گەل ئەوەشدا، شۆڕشی میسر و تونس ئەوەشیان جێگیر کرد کە "سۆسیالیزم ئاواتێکە قابیلی جێبەجێ بوونە". هەروەها دەمەوێت سەرنجتان بۆ ئەوە رابکێشم کە شۆڕشی تونس و میسر وەڵامێکی پراوپرە بۆ لیبرالەکان و ناسیونالیستەکان و پۆستمۆدێرنەکانی کوردستان کە لە رابردوودا بەردەوام دژایەتی بیروباوەری سۆسیالیستی یان دەکرد و، پروپاگەندەی ئەوەیان دەکرد شۆڕش و گۆڕانی شۆڕشگێرانە لە جهیانی عەرەب و لە ڕۆژهەڵاتی ناوەراستدا ڕوونادات. ئەم تێزانەشیان لە ژێر هەژموونی لیبرالیزمی نوێی ڕۆژئاوایی دا بوو. بە بەرپابوونی ئەم شۆڕشانە ئەم تێزانەی ئەوانی پوچەڵکردەوە.\nکارل مارکس لە مانیفێستی کۆمۆنیستدا دەڵێت: " کۆمۆنیستەکان لە ئەزمونی مێژووی و نێونەتەوەییەکانی چینی کرێکارانەوە دەتوانن بڕیارەکان گشتی بکەنەوە.." ئێمەش ئەمرۆ لە کوردستان پێویستیمان بەم ئەزموونە هەیە بۆ ئەوەی بتوانین بزووتنەوەی کرێکاری و جەماوەری بەرەو پێش بەرین. چونکە بە ئەزموونی تاکە کەسی ناتوانین بەم ئامانجەکانمان بگەین. مارکس لە ئەزموون و خوێندنەوەی تاکە کەسی نەبوو بەم ئەنجامگیرە گەیشت کە پێویستیمان بە دیکتاتۆریەتی پرۆلیتاریا هەیە، بەڵکو ئەوە شۆڕشی کۆمۆنەی پارس و دیکتاتۆری بۆرژوازی فەرەنسی بوو مارکسی بەم ئەنجامگیریە گەیاند. هەروەها ئەوە لینین نەبوو بیری شورایی دامەزراند لە ڕوسیا، بەڵکو کرێکارانی پترۆگراد بوون لە شۆڕشی ساڵی 1905 دا ئەم شێوازە لە ڕێکخراوبوونیان پێکهێنا. کە بوو بە ئولگۆیەک بۆ شۆڕشی ئۆکتۆبەر لە ساڵی 1917 دا. کەواتە لە کۆتایی دا بەم ئەنجامگیرە دەگەین، مەسەلەی ئەزموون و وانەکانی هاوچینەکانمان چەکێکی پڕبەهای تێکۆشانی جەماوەری کوردستانە بۆ گەیشتن بە تاک بە تاکی ئاوات و ئامانجە دوورو نزیکەکان. هەر وەکو شۆڕشگێری سۆسیالیست و دامەزرێنەری پارتی کرێکارانی سۆسیالیستی بەریتانی تۆنی کلیف دەڵێت: " ئێمە پێویستە لە رابرددووەوە وانە فێربین تاکو خۆمان ئامادە بکەین بۆ داهاتوو. دەبێ ئابووریناسی مارکسیستی بخوێنینەوە هەتا لەو ناکۆکیانە تێبگەین کە لە سیستمی سەرمایەداری دا هەیە و ئەو هێزانە بناسین کە لە هەناویدا دەبنە هۆی تەقینەوە. بۆ ئەوەی بتوانین ڕابەرایەتی بکەین دەبێ توانای پێشبینی کردنمان هەبێت بۆ ئەوەی پێشبینیش بکەین دەبێ تێگەیشتنێکی تیۆریانەی ڕوونمان هەبێت بۆ ئابووری، کۆمەڵگە، سیاسەت، مێژوو و فەلسەفە."\nسەرەڕای هەموو ئەمانەی سەرەوەش نەک هەر پێویستە سوود لە وانە و ئەزموونەکان وەربگرین. بەڵکو ئەبێت لە هاوپشتییەکی ئەنتەرناسیونالی بەردەوام دا بین. چونکە مێژوو ئەوەی سەلماندووە بۆمان بە بێ بوونی هاوپشتی کرێکاری لە سەرتاسەری دونیا، ناتوانین سەرکەوتن بە دەست بێنین. وەکو ئەوەی لە کۆمۆنەی پاریس و شۆڕشی ڕووسیا دوای ئەوەی کرێکاران دەسەڵاتیشیان گرتە دەست. بەڵام بە هۆی قەتیس مانەوەی شۆڕشی کرێکاران لە یەک وڵاتدا. شۆڕش لە درێژماوەدا شکستی خوارد. ئەمرۆ ئەم هاوپشتی یە لە هەموو کات زەروور ترە بۆ چینی کرێکارانی جیهان. ئەو ئەزموونانەی میسر و تونس دەبێ ببێتە مەشخەڵی رێگه‌ی ئێمە لە پێناوی بەدیهێنانی دونیایەکی باشتر لە کوردستان.


چۆنیەتی لابردنی ئەو کەسەی کە لەسەر هێڵی وایفایەکەمانە بۆ سیستەمی ئەندرۆید (بێ ڕووت) و ئای ئۆ ئێس. – کەی ئای تی ئێن\nئاسایشی ئەلیکترۆنی 9, ئه‌یلول 2016\nهۆکاری زۆر هەن بۆ لاوازکردنی وایفای ئینتەرنێتەکەت یاخوود خاوکردنەوەی خێراییەکەی، لەوانەش لەوانەیە کەسێک یان چەند کەسێک وایفای ئینتەرنێتەکەت بەکاربهێنن بەبێ ڕەزامەندی تۆ و بەنهێنی و لەوانەشە زیان بە باڵانسی ئینتەرنێتەکەت بگات. بەکارهێنەرانی سیستەمی (ئای ئۆ ئێس – ئەندرۆید) هەتا ئێستاش ڕێگایەکی باشیان نەدۆزیوەتەوە بۆ ئەوەی ئەو کەسانە دەربکەن کە لەسەر وایفای (ڕاوتەر)ـەکەیان کار دەکەن، چونکە لە سیستەمی ئەندرۆیدا پێویستە ڕێگەی قاچاغ بگرینەبەر ئەویش کرداری ڕووتە و ئەمەش لای هەندێ کەس پەسەند نیە، بە هەمان شێوەش لە سیستەمی ئای ئۆ ئێس دا ئەپێکی وەها نیە تاکو ئەم کارەمان بۆ ئەنجام بدات. لەبەرئەوە، لەم بابەتەدا ڕوونکردنەوەیەکی تەواو وەربگرە دەربارەی ئەم پرسە بۆ ئەوەی هەردوو بەکارهێنەرانی سیستەمی ئای ئۆ ئێس و ئەندرۆید ئەم کارە بە ڕێگایەکی فەرمی ئەنجام بدەن، ئەم کارە لە ڕێگەی ڕاوتەری ئینتەرنێتەکەتەوە ئەنجام دەدرێت.\nئەگەر تۆ خاوەنی ڕاوتەریت و دەتەوێت کەسێکی دیاریکراوی لاببەیت لەسەر هێڵەکەت، ئەم هەنگاوانە ئەنجام بدە:\nسەرەتا پێویستە ئەپی Fingـت هەبێت، چونکە پێویستمان دەبێت بۆ زانینی Mac Address ئامێری ئەو کەسەی کە دەتەوێت فلتەری بخەیتە سەری. لێرەوە ئەپەکە بۆ سیستەمی ئەندرۆید دابگرە (کرتە بکە). لێرەوە ئەپەکە بۆ سیستەمی ئای ئۆ ئێس دابگرە ( کرتە بکە).\nئێستا ئەپەکە دەکەینەوە و پێمان دەڵێت کە چەند کەس لەسەر هێڵەکەمانە، کرتە لەو کەسە بکە کە دەتەوێت بلۆکی بکەیت کاتێک کرتەی لێدەکەیت چەند زانیاریەک دەربارەی ئامێرەکەت نیشان دەدات، ئێمە لێرەدا پێویستمان بە Mac Address ئەو ئامێرەیە کە دەمانەوێت بلۆکی بکەین، کرتە بکە لە Mac Address و ڕاستەوخۆ Mac Address بۆ لەبەر دەگرێتەوە (کۆپی دەکات).\nئێستا پێویستە بچین لە وێبگەڕ بە ئایپی بچینە ناو سیستەمی ڕاوتەرەکەمانەوە و پاشان ئەگەر تۆ خاوەن ڕاوتەر بیت پێویستە بزانیت و ئەو کردارە چۆنە بۆ نموونە ئەگەر ڕاوتەرەکەت لە جۆری TP Linkـە، ئەوا ئەم ناونیشانە دەنوسم بۆ ئەوەی بچمە ناو سیستەمی ڕاوتەرەکەم “http://tplinklogin.net”. ئێوەش بە هەمان شێوە IP تایبەتی ڕاوتەرەکەتان بکەنەوە و بۆ ئەوەی بچنەژوورەوە و زانیاریەکانی ببینن. ئێستا دەچینە ناو سیستەمی ڕاوتەرەکەمان لەرێگەی ئایپی دیاریکرا و و پەڕگەیەکمان بۆ دەکرێتەوە وەکو ئەم وێنەیە:\nئێستا بۆ ئەوەی بچینەژوورەوە، پێویستە بۆشایی سەرەوە و خوارەوە پڕ بکەینەوە، بۆشایی یەکەم و دووەم به وشەی admin پڕ دەکەینەوە و دەتوانین بچینە ژوورەوە. بەشێکت بۆ دەکرێتەوە کە بەشی بەڕێوبەرایەتی ڕاوتەرەکەتی تێدایە بەم شێوەیە:\nلێرەدا چەند بەشێک دەبینین، پێویستە کرتە لە بەشی IP And Mac binding کە تایبەتە بە بلۆککردن بە ڕێگای IP و Mac. کاتێک کرتەت لێکرد، دەتباتە بە شێکەوە کە دوو بۆشایی له خۆ دەگرێت، ئەوانیش بۆشایی IP و Macـن، ئێستا تۆ دەبێت ئەو Mac Address کە کۆپیت کرد، لە بۆشایی Mac Address بیلکێنیت (Paste)ـی بکەیت پاشان له خوارەوە Saveـی بکەیت. پیرۆزە، ئیتر کەسێک کە ڕەزامەندی تۆی نەبێت ناتوانێت بێتە سەر هێڵەکەت.\nئەم هەنگاوانەی بۆ ڕاوتەرەکە ئەنجامماندا لە ڕاوتەرێکەوە بۆ ڕاوتەرێکی تر دەگۆڕێت.\nلەئێستادا بۆ ئامێرەکانی تیشک نێت و فاست لینک کە دروستکراوی کۆمپانیای هواوەی و زی تی ئین دەتوانن ئەپی Huawei Hi Link یان Zte Link بەکاربهێنن بۆ بلۆککردن و بەستکردنی بەکارهێنەرانی سەر ئامێرەکەت.\nجگە لەم دوو ئەپەی کە لە تێبینی ٢ ئاماژەمان پێدا بۆ ئامێرەکانی تیشک نێت و فاست لینک دەتوانن لەڕێگەی ئایپی بچنە ناو سیستەمی مایفایەکەتان تا بتوانن بە ورتر ڕێگە لەخەڵک بگرن بۆ نمونە بەکارهێنانی Mac Address وەکو لەسەرەوە ئاماژەی پێدرا.\nئەم هەنگاوانەی سەرەوە بۆ کۆمپیوتەریش گونجاون.\nتاگەکان ئای ئۆ ئێس ئەپڵیکەیشن ئەندرۆید router بابەتی گرینگ پارێزگاری


ئەڵمانییەك 14 ساڵە لە گوندێكی باكووری كوردستان پەنابەرە\nلەلایەن مەهدی موتلو 10/1/2018\nلە گەنجیدا دوو جار كەوتووەتە داوی ئەڤینی كچانی ئەڵمان، بەڵام ئەڤینەكەی تا سەر نەبوو\nرووداو – مەدیاد\nئەگەر عەشق نەبووایە، رەنگە ئێستا هەڵمووت لە وڵاتەكەی خۆی، لە كارگەیەك یان كۆمپانیایەك یان فەرمانگەیەكی حكومەت ئەندازیار بووایە، بەڵام عەشق ئەوی دەربەدەر كرد و دواجار لە گوندێكی دوورەدەستی باكووری كوردستان گیرسایەوە.\nهەڵمووت، پیاوێكی ئەڵمانە و تەمەنی 58 ساڵە. لە وڵاتەكەی خۆی كۆلێژی ئەندازیاری تەواو كردووە. لە تەمەنی گەنجیدا عاشقی كچێك دەبێ، بەڵام كچەكە لەگەڵی بەردەوام نابێ، بۆیە سەری خۆی هەڵدەگرێ و روو لە باكووری كوردستان دەكات، ئەو ئێستا لە گوندی حەسەنانی میدیات، لە دامێنی چیای جوودی لە گوندێكی ئاشوورییەكان نیشتەجێیە، سەرەتا گومانیان لێی هەبووە كە سیخوڕ بێت، بەڵام ئەوە چواردە ساڵە بەبێ ئەوەی بگەڕێتەوە وڵاتەكەی، شەقام و ماڵەكانی ئەو گوندە پاك دەكاتەوە.\nهەڵمووت دەڵێت ئەو لە ئەڵمانیا ئەندازیارێكی باش بووە، لە گەنجیدا دوو جار كەوتووەتە داوی ئەڤینی كچانی ئەڵمان، بەڵام ئەڤینەكەی تا سەر نەبوو، ئەو كچەی دڵی بردبوو، دڵی شكاند و جێیهێشت. هەڵمووت دەڵێت دەنگێك پێیگوت ئەڤینی راستەقینەی تۆ ئەو كچە نییە، بۆیە سەری خۆی هەڵدەگرێ.\nهەڵمووت لە دامێنی چیای جوودی لە باكووری كوردستان قسە بۆ (رووداو) دەكات و دەڵێت: "لە ساڵی 1984-1985 هەڵەیەكم لە ژیانی خۆمدا كرد، لەگەڵ كچێك ژیام، بەبێ هاوسەرگیری بەیەكەوە دەژیاین، بەڵام ئەو شتێكی دیكەی لەسەردا بوو، ئەگەر خودا ویستی لەسەر بووایە ئێستا منداڵم دەبوو، ئێستا چاوەكانیشم نابینن". هەڵمووت دەڵێ خودا رێگەیەكی لەبەر واڵا كرد و ئاراستەی كوردستانی كرد "هەرچەندە هاتنم بۆ ئێرە سەخت بوو، بەڵام خودا منی ناچاری ئەم چیا و چۆڵە كرد و ئێرە بووە چارەنووسی من".\nدوای تەواوكردنی خوێندنەكەی و بێئومێدبوون لە دڵدارەكەی، روو لە باكووری كوردستان دەكات. ئەو دەڵێت "دوای ئەوەی خوێندنم تەواو كرد بە مۆتۆرسكیلێك رووم لەم ناوچە كوردیانە كرد. یەكەمجار كە هاتم هیچ شتێكم نەدەزانی و هیچ كوێیەك شارەزا نەبووم، هەموو شتێك، كتێبەكانیش لێرە هەمووی بە توركی بوون، گەیشتمە میدیات لەوێ بە ئاشووری قسەیان دەكرد، بە ئارامی و كوردی و توركی، هەستمكرد قسەكردن بە توركی لەو ناوچەیە كەمترە و زۆرتر بە كوردی قسە دەكەن".\nهەڵمووت ئیدی لەم كێوانەی كوردستان گیرسایەوە، سەرەتا دەیەویست ئەو جوگرافیا و كۆمەڵگایە بناسێت، چونكە ئیدی ئەوێ بووبووە وڵاتی ئەو، زۆرجار كەسی وا هەبوونە بەهەڵە لەو تێگەیشتوون و وایانزانیوە سیخوڕە.\nهەڵمووت گوتی: "لەم ناوچەیەدا مۆتۆڕەكەمیان تێكدا، دەیانگوت هەموو شتێك ئێمەین، ئێمەین تۆ دەپارێزین، منیان بە دوژمنی كورد دەزانی و دەستگیریان كردم، بەڵام ئێستا هەندێكیان منیان خۆشدەوێ، یەكێك لەو كەسانەم لە ساڵی 2015دا بینییەوە، گوتی بمبوورە".\nئەو ئێستا لە گوندی حەسەنای دامێنی چیای جوودیە كە گوندی ئاشوورییەكانە، هاوینان چەند ماڵێكی بۆ دەگەڕێتەوە بۆ ئەوەی بە یەكجاری دەستبەرداری گوندەكەیان نەبن، لەوێ دەمێننەوە. هەڵمووت وەك دەروێشێك كارەكانی ئەوان رایی دەكات، هەندێكجار زبڵ و خاشاكی نێو گوندەكە كۆدەكاتەوە، ئاشووری و ماڵباتە كۆچەرییە كوردەكان بوونەتە دۆست و هاوڕێی، ئەو بە ئازادی خۆی دەسووڕێتەوە و پەیوەندی لەگەڵ دروستكردوون، ماوەی چواردە ساڵە هەرچوار پارچەی كوردستان گەڕاوە.\nهەرچەندە ئەو دۆستە كوردەكانی خۆی خۆشدەوێ، لەگەڵ ئەوەشدا دەڵێ چەند ئامۆژگارییەكم بۆیان هەیە: "تاوەكو ئێستا كورد زۆر دڵی بە دوژمنەكانی خۆی خۆشە، بەڵام بۆ خۆیان دوژمنی یەكدین و حەز بە لەناوچوونیان دەكەن، بەڵام ئومێدم هەیە كە كوردستان ئاوەدان ببێت".\nهەڵمووت تێبینی كردووە هەموو گۆرانییە كوردییەكان لەسەر ئێش و ئازارن، دەڵێت ئیدی پێویستە گۆرانی بۆ كەیف و شادی بڵێن، ئەو لەنێو هونەرمەندە كوردەكان زیاتر حەز بە دەنگی شڤان پەروەر دەكات، بەڵام هەموو كاسێتەكانی شڤان پەروەری لێ سەندراونەتەوە.\n"شڤان پەروەر زۆر خۆشە، رەنگبێ رۆژێك گۆرانییەكی ئەویش بڵێمەوە، بەڵام توركەكان كاسێتەكانیان بردم و هەموو شتێكیان ون كردم، جارێكی دیكە كۆمنەكردنەوە".\nگۆرگیسی هاوڕێی هەڵمووت لە گوندی حەسەنانە و ئاشوورییە، دوای ئەوەی زۆربەی ئاشوورییەكان گوندەكەیان بەجێهێشت و روویان لە ئەوروپا كرد، ئەو دەستبەرداری گوندەكەی نەبووە و ماوەتەوە.\nگۆرگیس دەڵێت: "23 ساڵە گوند چۆڵ بووە، ئێمە ئێستا دێری گوند نۆژەن دەكەینەوە و هێشتا تەواو نەبووە، لێرە ئێمە ئازادانە بیروباوەڕی خۆمان دەردەبڕین و كاری خۆمان دەكەین".\nگۆرگیس لەبارەی هاوڕێ ئەڵمانەكەی دەڵێ: "هەڵمووت بۆ خۆی و گوندەكەیشی وەك دیارییەكی خودا وایە. زۆر دڵخۆشین لەگەڵ ئەو، رامان گۆڕیوەتەوە و بەیەكەوە دەردەدڵی زۆرمان كردووە، ئەو وەك مژدانەی مەسیحە بۆ خەڵكەكە".\nهەڵمووت 14 ساڵە لە باكووری كوردستان دەژی، خۆی بە ئەندامێكی گوندی حەسەنەنان دەزانێ. لە گوندەكە زۆر ئاسوودەیە و هێشتا بیری لەوە نەكردووەتەوە بگەڕێتەوە ئەڵمانیا.\n5 0 Hazhar | 10/1/2018\nLove you so much dear Halmot.\nنیشانەکردن : کوردستان , ئەڵمانیا , تورکیا\n8472 ژمارەی بینین


وه‌زاره‌تى ناوخۆ:رێكارى یاسایى دژ به‌ئه‌نجامده‌رانى كاره‌تێكده‌ره‌كان ده‌كرێت كه خۆیان له‌سه‌ر خۆپیشانده‌ران ئه‌ژماركرددووه » پێگەی تۆڕی میدیای عێراقی\nوه‌زاره‌تى ناوخۆ:رێكارى یاسایى دژ به‌ئه‌نجامده‌رانى كاره‌تێكده‌ره‌كان ده‌كرێت كه خۆیان له‌سه‌ر خۆپیشانده‌ران ئه‌ژماركرددووه\nوه‌زاره‌تى ناوخۆ،ئه‌مڕۆ یه‌كشه‌ممه ،رایگه‌یاند رێكارى یاسایى به‌رامبه‌ر ئه‌و كه‌سانه ده‌گرێته به‌ر كه له هه‌وڵى گێره‌شێوێنین و خۆیان ده‌خه‌نه ریزى خۆپیشانده‌رانه‌وه.\nوه‌زاره‌ت له به‌یانامه‌یه‌كدا كه ده‌ستى (اه‌ع) كه‌وتووه رایگه‌یاند:" خۆپیشاندانى ئاشتیخوازى مافى ره‌واى سه‌رجه‌م گه‌لانى عێراقه و مافیكه له ده‌ستور هاتووه به‌مه‌رجێك به‌شێوه‌یه‌كى ئاشتیخوازتنه بێت دوور له هه‌ر گێره‌شێوێنیه‌ك ".\nهه‌ر له به‌یانامه‌كه هاتووه" له‌و كاته‌ى ئێمه ئه‌من و ئاسایشى خۆپیشانده‌ران ده‌پارّزین كه ئه‌وه‌ش ئه‌ركى سه‌رشانى خۆمانه هه‌روه‌ها سورین له‌سه‌ر پاراستنى گیان و ماڵى گشتى وتایبه‌تى ، به گشت شێوه‌یه‌ك رفتارى نابه‌جێى و گێره‌شێوێنى و په‌لاماردانى ده‌زگاكان ره‌تده‌كه‌ینه‌وه ئه‌وه‌ش به‌كارێكى نایاسایى ناوده‌به‌ین و لێپێچینه‌وه له‌گه‌ڵ ئه‌نجامده‌رانى ده‌كه‌ین".


لاهور شێخ جەنگی: بەشداریپێكردنی ئێزدییەكان لە چوارچێوەی ڕێككەوتنامەی شنگال، فاكتەرێكی گرنگە بۆ دابینكردنی ئارامیی قەزاكە\n2021-06-22 13:56 260 جار بینراوە کۆمێنت\nئەمڕۆ سێشەممە ٢٢- ٦-٢٠٢١، لاهور شێخ جەنگی، هاوسەرۆكی یەكێتیی نیشتمانیی كوردستان لەشاری سلێمانی پێشوازیكرد لەماتیۆ تولەر، باڵیۆزی ئەمەریكا لەعیراق و رۆب واڵەر، كونسوڵی گشتی ئەمەریكا لەهەرێمی كوردستان و وەفدێكی هاوڕێیان.\nلەدیدارێكدا بیروڕا ئاڵوگۆڕكرا دەربارەی دوا پێشهات و گۆڕانكارییەكانی عیراق و هەرێمی كوردستان لەهەموو ئاستەكان، لەگەڵ دۆزینەوەی رێگەچارەی گونجاو بۆ زاڵبوون بەسەر ئاڵنگارییەكاندا.\nهەردوولا هاوڕا بوون لەسەر یەكڕیزیی نێوان لایەنەكان لەپێناو ئارامی و سەقامگیریی سیاسیی هەرێم.\nهاوسەرۆك لاهور شێخ جەنگی ئاماژەیكرد، بەپێكهێنانی لیستی هاوپەیمانی كوردستان كە لەنێوان یەكێتیی و بزوتنەوەی گۆڕان بۆ هەڵبژاردنەكانی داهاتوو لەپێناو یەكڕیزی و بەهێزیی پێگەی كورد لەبەغدا، وتیشی: هاندەر دەبین بۆ لایەنەكانی تر كە دوای هەڵبژاردن بێنە ژێر چەتری ئەو هاوپەیمانیەتییە، چونكە ئێمە وایدەبینین بەیەكەوە بەهێزترین و دەتوانین تەواوی مافەكانی كورد لەبەغدا بەدەستبهێنین.\nباسی لەوەشكرد، ئێمە بەشداریی شەڕی دۆڕاوی براكوژی ناكەین و داوا دەكەین بەئاشتی كۆتایی بەو گرژییانە بهرێندرێت كە لەئارادان.\nدووپاتیشی كردەوە، وەك یەكێتیی نیشتمانیی كوردستان، ئامادەیی خۆمان دەربڕیوە بۆ چاكسازیی و یەكخستنی هێزی پێشمەرگەی كوردستان، جەختیشیكردەوە كە راگرتنی بنەمای هاوسەنگی و باڵانسی هێزو یەكسانی لەفەرماندەیی و مەشق و چەكدا دەبێتە مایەی زەمینەیەكی گونجاو بۆ یەكخستنی هێزی پێشمەرگەو هەرێمی كوردستانیش دەبێتە خاوەنی هێزێكی نیزامیی مەشقپێكراوی تۆكمەی نیشتمانی.\nهاوسەرۆك بەردەوامی مانەوەی هێزەكانی هاوپەیمانی نێودەوڵەتی لەعیراق بەپێویست زانی بۆ هاوكاریكردنی سوپای عیراق و هێزی پێشمەرگە بەتایبەت لەشەڕی رووبەڕووبوونەوەی تیرۆر، ئاماژەی بەدۆخی شنگال كردو جەختیكردەوە لەسەر پەراوێزنەخستن و بەشداریپێكردنی ئێزدییەكان لەچوارچێوەی رێككەوتنامەی شنگال كە فاكتەرێكی گرنگە بۆ دابینكردنی ئارامیی قەزاكە.\nلەبەشێكی تری دیدارەكەدا هاوسەرۆك لاهور شێخ جەنگی، پێزانینی خۆی پێشكەش بە ڕۆب واڵەر كونسوڵی گشتیی ئەمەریكا لەهەرێمی كوردستان كرد بەبۆنەی كۆتاییهاتنی ئەركەكەی لەهەرێم و هیوای سەركەوتنی بۆ خواست لەئەركەكانی داهاتووی. وتیشی: وەك سەرۆكایەتیی یەكێتیی نیشتمانیی كوردستان پشتیوانیی بۆ هەوڵ و چالاكیی ڕێكخراوەكانی مافی مرۆڤ لەهەرێمی كوردستان دەردەبڕین.\nلای خۆیەوە باڵیۆزی ئەمەریكا هاوڕایی خۆی دووپات كردەوە بۆ سەرنج و روانینەكانی هاوسەرۆكی یەكێتیی نیشتمانیی كوردستان و سوپاسی پشتیوانییەكانی بەڕێزیانی كرد لەچاكسازیی و یەكخستنەوەی هێزی پێشمەرگە.


Formî tomarkirdinî babet | %80ی ناوچە گەشتیارییەکانی هەولێر کەوتوونەتە دەڤەری سۆرانەوە\n%80ی ناوچە گەشتیارییەکانی سنووری پارێزگای هەولێر کەوتوونەتە دەڤەری سۆرانەوە، کە ئەمڕۆ چوارشەممە کە چوارەم ڕۆژی پشووی جەژنی قوربانە، پڕ ببوون لە گەشتیار. بارزان محەمەد بەڕێوەبەری گەشتوگوزاری سۆران بەدواڕۆژی وت: ئەمڕۆ 14-08-2019 کە چوارەم رۆژی جەژنی قوربانە، سەرجەم ناوچە گەشتیارییەکانی سنووری هەر چوار قەزاکەی دەڤەرەکە (سۆران، چۆمان، رواندز و مێرگەسۆر) جمەیان دێت لە گەشتیارو تەواوی ناوچە گەشتیارییەکانی سنوورەکە پڕبوونە لەگەشتیار. ئاماژەی بەوەشدا کە هێشتا ئاماری هەرچوار رۆژەکەمان کۆنەکردووەتەوە، بەڵام پێشبینی دەکەین زیاتر لە پەنجا هەزار گەشتیار هاتبێتنە ئه و دەڤەرە. بەڕێوەبەری گەشتوگوزاری سۆران باسی لەوەشکرد کە: زۆرینەی ئوتێل و موتێل و هاوینەهەوارو ناوچە گەشتیارییەکانی دەڤەری سۆران پڕبوونه و جێگە نەماوە گەشتیار تیایدا بمێنێتەوە. روونیشیکردەوە کە: هاتنی ئه و هەموو گەشتیارە زۆرە کاریگەری زۆری هەبووە لەسەر بوژاندنەوەی کەرتی گەشتوگوزارو بەوهۆیەشەوە ژمارەیەکی زۆری خەڵک کاریان بۆ پەیدا بووه و جموجوڵێکی باشی گەشتیاری دروستبووە. %80ی ناوچە گەشتیارییەکانی سنووری پارێزگای هەولێر کەوتوونەتە دەڤەری سۆرانەوە، ناوچەکە خاوەنی چەندین هاوینەهەوارو ناوچەی گەشتیاری کەرتی تایبەت و گشتییە. هاوینەهەوارەکانی (بێخاڵ، جوندیان، گەلی عەلی بەگ، کانی ماران، گەلی سەکران، گەلی فەقیان، پڕژێ و مەکێ) کەوتوونەتە دەڤەری سۆران و بەوهۆیەوەش ساڵانە بەتایبەتی لەوەرزی بەهارو هاوین و پشووەکان هەزران گەشتیار لە باشوورو ناوەراستی عێراق، ناوخۆو دەرەوەی هەرێمی کوردستان سەردانی ناوچەکە دەکەن.


هیوا عومەر – ته‌ڤگه‌ر\nسەرەکی/تاگ: هیوا عومەر\nئەرشیفی تاگەکان: هیوا عومەر\nئه‌یلول 1, 2021\tگۆشەی ئازاد 0\nهیوا عومەر لە دوای رووداوی گەڕانەوەی تاڵیبان لە ئەفغانسان چەندان لێکدانەوەی جۆراو جۆر دەخرێتەروو لەبارەی کاریگەرییەکانی ئەم رووداوە لەسەر ھەرێمی کوردستان بەتایبەتی و عێراق بە گشتی . لەبارەی کوردستان، دەتوانین زۆرینەی لێکدانەوەکان دابەش بکەین بەسەر دووبەرە. بەرەیەکیان پێی وایە ھەرێمی کوردستان لە زۆرلاینەوە خاڵی ھاوبەشی لەگەڵ ھەلومەرجی ئەفغانستان ھەیە، لەدوای …\nهیوا عومەر لە دوای رووداوی گەڕانەوەی تاڵیبان لە ئەفغانسان چەندان لێکدانەوەی جۆراو جۆر دەخرێتەروو لەبارەی کاریگەرییەکانی ئەم رووداوە لەسەر ھەرێمی کوردستان بەتایبەتی و عێراق بە گشتی . لەبارەی کوردستان، دەتوانین زۆرینەی لێکدانەوەکان دابەش بکەین بەسەر دووبەرە. بەرەیەکیان پێی وایە ھەرێمی کوردستان لە زۆرلاینەوە خاڵی ھاوبەشی لەگەڵ ھەلومەرجی ئەفغانستان ھەیە، …


ره‌وای حه‌قه هه‌ژارێكی ئه‌م شاره بۆ كه‌مێك نه‌وتی عه‌بادی، ده‌ستی ئاواره‌یه‌ك ماچ بكات؟! ... عیماد عه‌لی\nهه‌ر ئه‌وه‌نده ته‌ماشایه‌كی ئاواره عه‌ره‌به‌كه‌ی كرد، كه ریزی بۆ وه‌رگرتنی نه‌وته‌كه‌ی عه‌بادی گرتبوو، به چاوێكی گریاناوی و به دڵێكی پر له خه‌م و ته‌نگه‌نه‌فه‌سیه‌وه، گوتی كاكه ئه‌مه نه‌وته‌كه‌ی عه‌بادیه بۆ ئه‌مانه هاتووه؟ وتم به‌ڵێ. كه‌وته ده‌ربرینی حاڵی دڵی خۆی و وتی: ده‌شێت منێك ئه‌مه حاڵم بێت و لیترێك نه‌وتم له‌ماڵه پێنج كه‌سیه‌كه‌مدا نه‌بێت و ئه‌م وه‌زعه وا ببینم و. . . دای له پڵمه‌ی گریان و قسه‌كانی پێ ته‌واو نه‌كرا و بۆ ماوه‌یه‌ك به بێ ده‌نگی وه‌ستا و له جێی خۆی بێ جوڵه و نوتق به تێرامانه‌وه ته‌ماشای پرۆسه‌ی دابه‌شكردنی نه‌وته‌كه‌ی عه‌بادی به‌سه‌ر ئاواره‌كاندا كرد، كه له ناو شارێكی گه‌وره‌ی ئه‌م كوردستانه‌ی ژَێر زه‌وی پر له نه‌وت و كانزایه‌دا ئه‌مه حاڵی بێت. ئه‌وه‌ی بینیم هه‌ر ئه‌وه‌نده مابوو بچم به‌ناخی زه‌ویدا و ئاواته‌خوازبووم كه پێش مردنم ئه‌و دیمه‌نه‌م له ژیانمدا نه‌بینیبا. ئینجا وتی: كوری خۆم ده‌شێت ئه‌مانه حكومه‌ته‌كه‌یان له‌به‌غداوه نه‌وتیان بۆ بنێریت و حه‌قی خۆیانه و ئه‌و دڵسۆزیه‌ی ده‌سه‌ڵاتدارانیان پیرۆزیان بێت، به‌ڵام ده‌كرێت منێك له‌سه‌ر زه‌وی و ماڵی خۆم به‌بژی و مه‌مره بژیم و خاوه‌ن قوربانی و بێ وڵات و بێ حكومه‌تی دڵسۆز بم، چی بكه‌م، بۆ وه‌زعمان به‌یه‌كلادا ناخه‌ن و خه‌ریكی ملشكاندنی یه‌كترن.\nئینجا وتی ئه‌م سه‌رمایه ره‌حم به‌كه‌س ناكات و چاوه‌رێی من ناكات كه كه‌ی هه‌مبێت برێك نه‌وت بكرم. وتی به‌سه‌ری تۆ له سه‌رمادا بمرم ده‌مم بۆ ده‌ستی ئه‌مانه نابه‌م، هه‌رچه‌ند دراوسێیه‌كی عه‌ره‌بمان هه‌یه زۆر جار ده‌ڵێت ئه‌گه‌ر نه‌وتت پێویسته به‌شت ده‌ده‌م.\nوتم مامه كَیان حه‌ق وایه ئه‌م به‌ناو ده‌سه‌ڵات و حكومه‌ته‌ی ئه‌م حاڵه‌ته‌ی دروستكردووه له‌ده‌رئه‌نجامی نه‌زانین و به هۆكاری دزی و گه‌نده‌ڵی و ململانێی حزبی و شه‌خسی و به‌ده‌نگی به‌رز شكستهێنانی خۆی رابگه‌یه‌نه‌ێت و، له‌م كاته‌دا نه‌ك وازی له‌م ده‌سه‌ڵاتداریه بهێنابایه، به‌ڵكو ده‌بوو سه‌ره زه‌به‌لاحه‌كانی ده‌سه‌ڵاته‌كه‌مان به‌م وه‌زعه‌ی تۆ خۆیان له‌ناوبردبایه و ئه‌م میله‌ته‌یان نه‌گه‌یاندبایه ئا ئه‌م وه‌زعه. ئاله‌م دیمه‌نه‌وه وه‌زعی حكومه‌ت و چۆنێتی به‌رێوه‌چونی كاروباری ده‌سه‌ڵات شیبكه‌نه‌وه و هه‌ڵسه‌نگاندن بۆ هه‌ست و شعور و میله‌تدۆستیی به‌رپرسه‌كانی ئه‌م گه‌له خێر له‌خۆنه‌دیوه بكه‌ن.


ANF | شارەوانی نۆرنبێرگ وێنەی رۆژئاوای لە پیشانگاکە لابرد\nشارەوانی نۆرنبێرگ وێنەی رۆژئاوای لە پیشانگاکە لابرد\nلە ناوەندی کەلتوری سەر بە شارەوانی نۆرنبێرگ، پێشانگای وێنە کرایەوە و وێنەیەک لە رۆژئاواش لە پیشانگاکە نمایش کرا. لەسەر گوشاری لۆبی تورک، شارەوانی وێنەکەی لە پیشانگا لابرد.\nپێنجشه‌ممه, 12 Dec 2019, 22:01\nوێنگری لاوی فەڕەنسی، لاورەنجە گرانگیەن ئەو وێنانەی لە ناوچەکانی شەڕ گرتویەتی دەناسێنێت. ئەو هونەرمەندە کە لە نۆرنبێرگ دەژیت، سەرەتای ئەمساڵ لە رۆژئاوای کوردستان گەڕا و وێنەی گرت. زنجیرە وێنەیەکی گرتووە لەژێر ناونیشانی 'رۆژئاوا: رووناکی و هەبوون' لە ناوەندی کەلتوور و پەروەردەی سودپونک-ی شارەوانی نۆرنبێرگ لە پیشانگایەک نمایشی کردن.\nیەکێک لەو وێنانە وێنەیەک بوو کە باسی پاراستنی تایبەتی ژنانی دەکرد لە رۆژئاوا. ژنێکی چەکدار بە ئالای 'پاراستنی ژنان' و پۆستەری رێبەری گەلی کورد عەبدولا ئۆجالان دیارە. وێنەکە سەرەتا لەلایەن چاپەمەنی ئەڵمانیاوە بە مەبەست نیشان درا و دواتر رێکخراوە تورکەکانی شارەکە و کونسوڵخانەی تورکیش بۆ لابردنی وێنەکە کەوتنە هەوڵدان.\nشارەوانی نۆرنبێرگ وێڕای گوشارەکانیش بەرخۆدانی کرد، بەڵام باڵیۆزی تورک لە شارەکە سەردار دەنیز چوە شارەوانی و لەگەڵ سەرۆکی شارەوانی ئولریش مالی کۆ بوەوە. بەرپرسەکەی تورک لە کۆبوونەوەکەدا وێنەکەی وەکو 'پروپاگەندەی رێکخستن' ناو هێنا و لەژێر هەرەشە و گوشاری بەرپرسانی تورک وێنەکە لە پیشانگاکە لابرا.\nهونەرمەند لاورەنجە گرانگیەن وتی، لە بەرانبەر لابردنی وێنەکە لەلایەن شارەوانی نورنبێرگەوە تووشی شۆک بووە و وتی: لە راستیدا لەژێر گوشاری کونسوڵخانەی تورک وێنەکە لە پیشانگاکە بووە ریکلام و نیشانی منیان دا کە چەند کارێکی گرنگم کردووە، لەو بابەتەدا منەتباریانم".\n٤ سەرۆک شارەوانیی ئیتالیا پشتیوانییان لە هەڵمەتەکەى کەجەکە کرد\nلە ئەریشی حەسەکە گەل لەدژی داگیرکەری خۆپیشاندانی ئەنجامدا\nلە باکوور و ڕۆژهەڵاتی سوریا ٥١ کەسی تر تووشی کۆرۆنا بوون\nلە حەسەکە هێرش؛ ٢ کەس بریندار بوون\nلە باکوور و ڕۆژهەڵاتی سوریا کەسێکی تر بە کۆرۆنا گیانی لەدەستدا\nهاووڵاتییانی ٢ گوندی سەرێکانی لە دژی دەوڵەتی تورکی داگیرکەر راپەڕین\nلە فیستیڤاڵی فیلمی لێلۆندا نمایشکردنی فیلمەکان کۆتایی هات


ئاهەنگی هاوسەرگیری کاتێک سازدەکرێت، کە کوڕ و کچێک دەیانەوێت ژیانێکی نوێ پێکەوە دەستپێبکەن، تیایدا ئاهەنگێک بەبۆنەی دەستپێکی ژیانی نوێوە ئەنجامدەدەن، بەڵام ئەم ئاهەنگە، لە نێوان وڵات، نەتەوە، کلتورەکان\nکڵێسایەك میوانداری موسوڵمانان دەکات بۆ رۆژووشکاندن و نوێژکردن\nبەهۆی ئەوەی رێکارەکانی خۆپارێزی لە کۆرۆنا وایکردووە موسوڵمانان لە بەرشەلۆنە نەتوانن رێوڕەسمەکانی مانگی رەمەزان جێبەجێبکەن لە شوێنە داخراوەکاندا، کڵێسایەکی کاسۆلیکی دەرگاکانی بەڕووی موسوڵماناندا کردوەت\nرۆمانی 'ماڵی پشیلەکان'ی هیوا قادر بە فارسی بڵاودەبێتەوە\nرۆمانی "ماڵی پشیلەکان"ی هیوا قادر کە لەلایەن نوسەر و وەرگێڕ مەریوان هەڵەبجەییەوە وەرگێڕدراوە، لە ناوەڕاستی مانگی ئایاردا بە فارسی بڵاودەبێتەوە.\nڤیدیۆ.. سەمای جەنگی سعودییەکان\nسەما زۆرجار بۆ دەربڕینی خۆشییە و هەر نەتەوە و نەژادێک چەند سەمایەکی تایبەت بەخۆیان هەیە کە لە کاتە جیاوازەکاندا ئەنجامی دەدەن، یەکێک لە سەیرترین سەماکان سەمای جەنگی سعودییەکانە کە تەنها بە جارێک تەماش\nلە دوای کۆچی دوایی ڕەفیقی وێنەگر، خێزانەکەی چۆن یادگاریەکانی سلێمانییان پاراستووە؟\nخێزانی ڕەفیق مەحموود ئەفەندی ناسراو بە رەفیقی وێنەگر لە ڕێگەی کۆکردنەوە و ئەرشیف کردنی کارەکانی ڕەفیقی وێنەگر و مەحموود ئەفەندی باوکییەوە زۆرێک لە یادگاری و وێنەی کەسایەتی و ڕووداوەکانی شاری سلێمانییا\n٢٠مین خولی فێستیڤاڵی ئۆنلاینی فیلمی کوردی بەڕێوەدەچێت\nبۆ ئەمساڵ ٢٠مین خولی فێستیڤاڵی ئۆنلاینی کوردی لە لەندەن بەڕێوەدەچێت، کە پلاتفۆرمێکە بۆ نمایشکردنی فیلمی کوردی بۆ بینەرانی کور و بیانی لە لەندەن.\nشارێکی ونبوو دۆزرایەوە\nشوێنەوارناسان شارێکی دێرینیان لە بیابانی نزیک شاری لوکسەوەری میسر دۆزییەوە کە مێژووەکەی دەگەڕێتەوە بۆ سەردەمی زێرینی فیرعەونەکان ٣٠٠٠ ساڵ پێش ئێستا.\nوێنە: ئاهەنگی لەدایکبوونێکی جیاواز لە چەمچەماڵ\nمەبەست عەباس گەنجێکی چەمچەماڵیە، لە ڕۆژی لە دایکبوونیدا ٨٠٠٠ هەشت هەزارکتێب بێبەرامبەر دەبەخشێت.\nچیرۆکی دوو شاژن کە جوانی و لێهاتوییان لە سەرکردایەتیدا جیهانیان سەرسامکرد\nلە نێوان چەندین پاشا و کەسایەتی پلە بەرز و دەسەڵاتدار لە نێو مێژوودا دوو شاژنی میسری توانیوویانە هەر یەکەیان بۆشاییەک بۆخۆیان لە پەڕەکانی مێژوودا داگیر بکەن.\nوێنە.. جوانی ژنانی نەژادە جیاوازەکان\nفۆتۆگرافەرێکی روسی هەستاوە بە دامەزراندنی پرۆژەیەک بەناوی "بنەچە رەگەزییەکانی جوانی" کە ئامانج لێی پیشاندانی جوانی ژنانی نەژاد و نەتەوە جیاوازەکانە.\nوێنە.. خانمە سەرۆکێک ئاگری نەورۆزی کردەوە\nسەرۆکی ئازربایجان وەک یەکەم سەرۆک ئەمساڵ ئاگری نەورۆزی کردەوە.\nیەکەم مەراسیمی هاوسەرگیری جولەکە لە ئیمارات\nهەژمارێکی ئیسرائیلی لە تویتەر وێنەی یەکەم مەراسیمی هاوسەرگیری جولەکەی لە دوبەی بڵاوکردەوە.\nمێژونوسێکى دیارى کورد کۆچى دواییکرد\nکەمال مەزهەر مێژونوسى دیارى کورد لە تەمەنى ٨٤ ساڵیدا لە نەخۆشخانەیەکی وڵاتی ئەڵمانیا کۆچى دواییکرد.\n١٠ کەلتوری وڵاتان تایبەت بە کاتی دووگیانی\nهەر گەلە و لە کەلتورەکەیدا نەریتێکی تایبەت بە خۆی بۆ کاتی دووگیانی ژنان هەیە، هەندێک تەواو هاوشێوەن و هەندێكیشیان تەواو جیاوازن.\nپێشانگایەک بۆ پیشاندانی جوانی شاژنەکانی میسر لە مۆسکۆ بەڕێوەچوو\nخانمە هونەرمەندی میسری "غالا عبد الفتاح" پێشانگایەکی بۆ دیارترین تابلۆ هونەریەکانی لە سەنتەری رۆشنبیری "فولوشین"ی مۆسکۆ کردەوە.\nئیشکردن لەدارستانەکانی فیردەوسدا بە فارسی بڵاودەبێتەوە\nکۆمەڵە شیعری "ئیشکردن لەدارستانەکانی فیردەوسدا" لەنوسینی بەختیار عەلی، لەلایەن مەریوان هەڵەبجەییەوە وەرگێڕدراوە بۆ زمانی فارسی و بەمنزیکانە چاپ و بڵاودەبێتەوە.\nمامۆستایەکی ئامادەیی لە کوردستان لەگەڵ خوێندکارەکانیدا چەند کتێبێک وەردەگێڕێت\nکۆسار عەبدوڵا مامۆستای زیندەزانی لە قوتابخانەی رەنگین لە شاری سلێمانی لەگەڵ خوێندکارەکانیدا چەند کتێبێکی زانستی وەرگێڕاوە، دووان لە کتێبەکان بە چاپ گەیەندراون و لە چەند رۆژی داهاتوودا بڵاودەکرێنەوە.\nکۆمپیوتەرێکی تەمەن ٤٥ ساڵی ئەپڵ دەخرێتە مەزادەوە\nیەکێک لە شەش جۆرەکەی کۆمپیوتەری Apple-1 ی تەختە کە ستیڤ جۆبز و ستیڤ وزنیاک دامەزرێنەرانی ئەپڵ، لە نیسانی ١٩٧٦ دروستیانکردووە بە بەهای یەک ملیۆن و ٥٠٠ هەزار دۆلار خراوەتە مەزادەوە و دەفرۆشرێت.\nرۆمانی ماڵی پشیلەکانی هیوا قادر بە فارسی چاپ دەکرێت\nنوسەر و وەرگێڕ مەریوان هەڵەبجەیی، رۆمانی ماڵی پشیلەکانی هیوا قادر بۆ زمانی فارسی وەرگێڕاوە و بەمنزیکانە چاپ و بڵاودەبێتەوە.\nوێنە.. ١٠ شار هێندە گۆڕاون نا ناسرێنەوە\nلەگەڵ تەواوبوونی هەر ساڵێک زیاتر هەست بە خێرا رۆیشتنی کاتەکانی تەمەنمان دەکەین، بەڵام بەبێ ئەوەی هەستی پێبکەین شتەکانی چواردەورمان لەگەڵ کاتدا گۆڕانکاریان بەسەردا دێت.


بەڵێنی جێبەجێ نەكراو‌و ئایندەی نادیار\nلە دیداری ھەفتەی رابردووی دامەزراوەی مێری لە ھەولێر، وەزیری سامانە سروشتییەکان ئاشتی ھەورامی لە وتارەکەیدا» بۆمبێکی» مەترسیداری تەقاندەوە کە بەھۆیەوە ھەموو دەرگاکانی بە ڕووی چارەسەرکردنی قەیرانی داراییدا داخست، ئەویش کاتێک رایگەیاند کە ئەگەر نرخی بەرمیلی نەوت بگات بە سەد دۆلاریش، رەوشی دارایی ھەرێم وەکو خۆی، بە خراپی، دەمێنێتەوە. ئەمە بەم واتایە دێت کە ئەگەر ھەرێم رۆژانە یەک ملیۆن بەرمیل نەوتی خاو بە نرخی سەد دۆلار بۆ ھەر بەرمیلێک ھەناردە بکات‌و مانگانە سێ ملیار دۆلار بە دەست بێنێ، قەیرانەکە ھەر بەردەوام دەبێ‌و رەوشەکە ھەر بە خراپی دەمێنێتەوە. خراپی رەوشەکە لەوەدا دەردەکەوێ کە ھەرێم پێش ساڵی ٢٠١٠ لە رێژەی ١٧% ەکەی بودجە، مانگانە بە کەمتر لە یەک ملیار دۆلار کاروباری خۆی بە بێ کەموکوڕی رایی کردووەو لە ساڵی ٢٠٠٣وە تا ٢٠١٤ ھیچ کات بودجەی مانگانەی ھەرێم نەگەیشتۆتە سێ ملیار دۆلار.\nھەورامی لە ١٥ ی تشرینی یەکەمی ٢٠١٣ دا لە چاوپێکەوتنێکدا لە رۆژنامەی «روداو» مژدەی بە ھاووڵاتیان دا کە لە ساڵی ٢٠١٥ دا کاتێک ئاستی بەرھەمھێنانی نەوت دەگاتە یەک ملیۆن بەرمیل لە ڕۆژێکدا، ھەر خێزانێک لە کوردستان مانگانە ١٢٠٠ دۆلاری چنگ دەکەوێ. پاش دوو ساڵ لەم لێدوانە، ھەورامی لە لێدوانێکدا کە لە ١٨ی تشرینی دووەمی ٢٠١٥دا لە INA بڵاوکرایەوە، دانی بەوەدا نا کە حکومەت تا تشرینی دووەمی ساڵی ٢٠١٤ قەرزاری سێ مانگی مووچەی کارمەندان بووە، بەڵام زۆر بە گەشبینیەوە دوو بەڵێنی دا، یەکێکیان ئەوەیە کە لە ساڵی ٢٠١٦دا کورتھێنانەکە چارەسەر دەکا‌و حکومەت ھەموو قەرزەکانی کارمەندان دەداتەوەو مانگانەش لەکاتی خۆیدا مووچە دەدا، بەڵێنی دووەمیشی ئەوە بوو کە لە ساڵی ٢٠١٦دا ھەموو قەرزی کۆمپانیا بەرھەمێنەرەکانی نەوت دەداتەوە یان لایەنی کەم بەشێکی زۆری دەداتەوە. بڕی قەرزەکانی ئەو کاتەی کۆمپانیاکان لەسەر حکومەت تەنھا ٣ ملیار دۆلار بوو.\nبە دڵنیاییەوە ھیچ کام لەو بەڵێنانە نەھاتۆتە دی. لێدوانەکانی ئەم دواییەشی لە ھەولێر دەری دەخات کە وەزارەتی سامانە سروشتییەکان ھیچ پلانێکی سەرکەوتووی نیە. ئەوە جگە لەوەی کە ھیچ بوارێکی بۆ بینینی روناکییەکی کز لە کۆتایی تونێلەکە نەھێشتەوە، دانی بەوەشدا ناوە کە وەزارەتەکەی دەستی بۆ یەدەکی دراوی ستراتیجی حکومەتی ھەرێم بردووەو ھەمووی لە پرۆژە شکستخواردووەکانی نەوت‌و گازی ناوخۆی ھەرێم فەوتاندووە.\nئەمە ھەمووی بەسەر یەکەوە یەک مانای ھەیە، ئەویش ئەوەیە کە مەسەلەکە بە قەد ئەوەی کە پەیوەندیی بە سیاسەتی چەوتی وەزارەتی سامانە سروشتییەکانەوە ھەیە، بەقەد ئەوە پەیوەندیی بە دابەزینی نرخی نەوتەوە نییە.\nنکوڵی لەوە ناکرێ کە ھەورامی بە ئەندازیاری سیاسەتی نەوتی ھەرێم دادەندرێ‌و وەزارەتەکەی بە درێژایی ١٠ ساڵ، لە ساڵی ٢٠٠٦وە تا ٢٠١٦ سەرپەرشتیی فایلی نەوت دەکات. بەڵام لە ھەمان کاتدا ناشکرێ نکوڵی لەوە بکرێ کە ئەو کوردستانەی کە وەزارەتی سامانە سروشتییەکانی لەسەر زاری وەزیرەکەی شانازی بەوەوە دەکرد کە خستویەتیە سەر نەخشەی جیھانیی وزەوە، ھەر ئەو کوردستانەیە کە ئەمڕۆ باجی سیاسەتە چەوتەکانی ئەو وەزارەتە دەدا. تیۆرییە زیاد لە پێویست گەشبینەکانی وەزارەتی سامانە سروشتییەکان‌و خۆشباوەڕیی حکومەتی ھەرێمی کوردستان، ئەو دۆخەی ھێناوەتە ئاراوە کە ئەمڕۆ ھەرێم پێوەی دەتلێتەوە. وڵاتان بە گەشبینی بێ بنەما‌و بە خۆشباوەڕیی حکومەتەکان گەشە ناکەن، بەڵکو بە پلانی تۆکمەو کاری لێبڕاوانە.\nخراپترین لایەنی مەسەلەکە ئەوەیە کە ھیچ وەزارەتێک بە قەد وەزارەتی سامانە سروشتییەکان کاریگەریی لەسەر بڕیاری سیاسیی حکومەتی ھەرێم نەبوە. ھەر بە ھۆی ئەو کاریگەرییەشەوە پەیوەندیی ھەولێر لەگەڵ بەغدا بە رێچکەیەکی خراپدا رویی‌و پاشکۆیەتی بووە روخساری زاڵ بەسەر پەیوەندیی ھەولێر‌و ئەنکەرەدا، سەرباری کاریگەریی خراپ لەسەر پەیوەندییە ناوخۆییەکان.\nلە کۆتاییدا دەبێ دان بەوەدا بنرێ کە ھەورامی لە قسەکانیدا ناچار بووە زۆر راستگۆ بێ، چونکە سیاسەتی چەوت ئەنجامی خراپی لێ دەکەوێتەوەو بەردەوامبون لەسەر سیاسەتی چەوتیش چاوەڕوانی ئەنجامی خراپتری لێ دەکرێ. بەھۆی ئەمەوە ئەو بارودۆخە خراپەی کە ئێستا لە ئارا ھەیە، پێویستی بە پوچەڵ کردنەوەی»بۆمبە» مەترسیدارەکە ھەیە.\nکەرکوک لەسێگۆشەی ئاشتی‌و نەوت‌و ھەڵبژاردندا...


ئێران سەركەوت و ئەمریكا بەزی | Roji Kurd ڕۆژی کورد\nHome وتار و بابه‌ت سیاسی ئێران سەركەوت و ئەمریكا بەزی\nئێران سەركەوت و ئەمریكا بەزی\nئێران داشی سوارە. داعش نیعمەتێكی گەورە و هەلێكی زێڕین بوو بۆ ئێران و زۆر سیاسیانە و لێزانانە قۆستیەوە. لە سۆنگەی داعشەوە توانیی بە ئاشكرا جڵەوی دەسەڵاتی ئێراق بگرێتە دەست. پێش هاتنی داعش هەر جارێكی باسی دەوری ئێران و دەستێوەردانی لە ئێراقدا دەكرا، دەسبەجێ وەدرۆیان دەخستەوە، بەڵام لە سایەی سەری داعشەوە ئیتر ئەو وڵاتە بە بیانووی پاراستنی شوێنەپیرۆزەكان و پاراستنی شیعەمەزەبەكانی ئێراق بە ئاشكرا هێزی هێنایە نێو ئێراقەوە و خۆی كردە بەشێك لە هێزی دژەداعش. بەو كارەش جگە لەوەی مەشرووعیەتێكی لە ئەمریكا و دنیای دەرەوە وەرگرت، هێژموونیی خۆیشی بەسەر ئێراقدا سەپاند و بوو بە دەسەڵاتداری بێ لەمپەر لەو وڵاتەدا. ئێستا ئێران سوننەی بەتەواوی كاول كردووە و پەرش و بڵاوی كردوون و ئەوەی ماوەتەوە لە بندەستی خۆیدان و چەندین گرووپی چەكداری شیعەشی دروست كردووە و هەر كامە و لە قۆڵێكەوە سەر بە سوپای پاسدارانن.\nسەرۆكوەزیرانی ئێراق كە سەردانی ئێرانی كرد، ئەمریكیەكان داوایان لێ كردبوو حەشد هەڵوەشێنێتەوە و میلیشیا ئێرانیەكان لە ئێراق بچنە دەرێ. بەڵام لە ئێران خامنەیی بە عەبادی گوتووە حیساب بۆ ئەمریكا نەكات و وریاش بن لە فرتوفێڵەكانی.\nئێران و سوپای پاسداران لەو 38 ساڵەی رابردوودا لێیان روون بووەتەوە كە ئەمریكا شەڕی ئێرانی پێ ناكرێ، چونكە لەو 38 ساڵەی رابردوودا لە رۆژهەڵاتی نێوەڕاست بەردەوام لە بەرژەوەندیەكانی ئەمریكایان داوە و ئەمریكاش هەر هەڕەشەی بێ بنەمای كردووە. لە سەردەمی ئۆبامادا چەند جاران سەرباز و مەلەوانەكانی هێزی دەریایی ئەمریكایان لە خەلیجی فارس بەدیل گرت و سووكایەتیان پێ كردن، ئەمریكا بە پاڕانەوە لێی وەرگرتنەوە.\nئێستاش ئێران ئەو راستیانەی لە عەبادی روون كردووەتەوە. تێی گەیاندووە كە ئەمریكا لە هیچ جەنگێكدا سەركەوتوو نەبووە، نە لە ڤێتنام و نە لە كووبا و نە لە ئێراقیش، تەنانەت لە ژاپۆنیش سەركەوتنی بەدەست نەهێنا چونكە ئەوە سەركەوتن نییە كە بە بۆمبی ئەتۆم بەدەستی بێنی. لەو سۆنگەیەوە بە عەبادییان گوتووە چەندی پتر قسەی ئەمریكا بشكێنی پتر دەتوانی ئیمتیازی لێ وەرگری، هەر بۆیەش عەبادی پاش گەڕانەوەی لە ئێران دەسبەجێ بەرپەرچی هەموو قسەكانی ئەمریكای داوە و پێشتریش گوتبووی نابێ دەست لە كاروباری ئێراق وەربدات.\nبە گشتی ئەوەی ئێستا لە بەغدا حوكم دەكات ئێرانە، ئەمریكا تاقە دەسكەلایەكی بەدەستیەوە ماوە و خۆی پێوە هەڵواسیوە، عەبادیە و لە پێناو عەبادیدا پشتی لە كوردیش كرد. بەڵام عەبادی بۆ ئەمریكا نابێتە ماڵ و دەمێكە عەبادی لە باوەشی ئێرانیەكاندایە. هیوای ئەمریكا بە عەبادی وەك ئەو كەسەیە كە لە گێژەنی دەریادا خۆی بە پووشێك گرتبێتەوە. ئەم شەڕەی ئێران لە ئێراقدا دژی ئەمریكا نابڕێتەوە لە هەموو ئێراقیشدا تەنیا هەولێر ماوە بكەوێتە دەست ئێران. بێت و ئەمریكا لەوەندەدا فریای خۆی نەكەوێ، بۆ تاهەتایە دەبێ دەست لە بەرژەوەندیەكانی خۆی لەم بەشەی رۆژهەڵاتی ناوەڕاستدا بەر بدات.\nPrevious articleئاڵمان، سەرقاڵی تاووتوێ کردنی بەکارهێنانی چەکی ئاڵمانی لەلایەن پێشمەرگە بە دژی حەشدی شەعبی ـیە\nNext articleکۆنفرانسی “ئێمە هەموو بۆ دژایەتی لەگەڵ تیرۆر لێرەین” لە فەڕانسە بەڕێوەچوو


2018-09-04 [06:43 AM]\nنووسینی: سیروان حه‌مه‌شه‌ریف\nدواخستنی ھەڵبژاردن بەھەر ھۆکارێک بێت مافی یەکسانی لە ھاوڵاتی ئاسایی دەسەنێتەوە\nوانەزانین ئەم میتۆدی ھەڵبژاردنەی ئێستا لەوڵاتانی دیموکراسی و نیمچە ئازاد باوە ھەروا بەئاسانی بەرھەم ھاتوە بەڵکو بەرھەمی ڕەنجو ماندوبونی چەندین نەوەو جیلی یەک لەدوای یەک بوە.نابێت لەبیرمان بچێت کە فەرمانڕەواکان سەرەتا خۆیان بە خواوەند دەزانی و تێکڕای خەڵکی بەبەندەی خۆیان.\nزۆری پێویستبو تاوەکو عەقڵ و ئاوەزی زۆرینەی خەڵک بگاتە ئاستێک و دەرک بەوەبکەن کە حکومەتەکان خواوەند نین و دەبێ خواوەندەکان لەئاسمان بن نەک زەوی, دیسان فەرمانڕەواکان فێڵی خۆیانی کردو وتیان ڕاستە ئێمە خواوەندنین بەڵام خەڵکی ئاسای نین بگرە ئێمە خوێنی خوا لە لەجەستەماندا دەسوڕێ, دواتریش وتیان ئێمە سێبەری خواین لەسەر زەوی و دەبێ بەویستی ئێمە کارەکان بگوزەرێ.\nلەگەڵ بەرەو پێش چونی مرۆڤایەتیدا ئەوجا باوەڕ بەوەکرا کە فەرمانڕەوا خەڵکانی ئاساییەو ھیچ جیاواز ییەکان نیە, دیسانیش ئەوان سیستمی پاشایەتی و دیکتاتۆریان جێبەجێکرد.\nمێژووی ھەڵبژاردن دەگەڕێتەوە سەردەمی یۆنانەکان و ڕۆمانەکان لەدەوڵەت شارەکانی ئەسینا خەڵک بڕیاریان دەدا دیموکراسی ڕاستە وخۆ بکرن و لە مەیدانی شاردا خەڵک ھەڵبژێرن بۆ راییکردنی کارەکان و دواتر دیموکراسی ناڕاستەوخۆ ھاتەبون و ھەڵبژاردن دەکرا بوِ ڕاپەڕاندنی کەسی شیاو بۆ کاری سیاسی .\nلە ڕوماندا ھەرھۆزێک دەنگیان دەدا بۆ سەرۆک ھۆزەکەیان و ئەوانیش دەنگیان بۆ سەروی خۆیان دەدا بەڵام دەنگدان ئاشکرا بوو نەک بەنھێنی لەبەرئەوەی ئەخلاق و ڕاستگۆیی لای خەڵک مابو, بەڵام دواتر مرۆڤ چروک و رەِزیل بو و بەھای خۆی لەدەستدا دەنگدان کرابە نھێنی لەبەر دوھۆکار: ١ـ خەڵکانی ناشایستە خۆیان ھەڵدەبژارد و بۆ ئەوەی کاریگەری دروستبکەن و شاراوەبن.٢ ـ دەنگدەریش پیی شەرم و شورەیی بو بە ئاشکرا دەنگی خۆی بدات بەکەسی نەشیاو و نەگونجاو بۆیە کرا بەنھێنی و تابەڕۆژگاری ئەمڕۆمان گەشتوە.\nدواخستنی ھەلِبژاردن بەھەر ھۆکارێک بێت مافی یەکسانی لە ھاوڵاتی ئاسایی دەسەنێتەوە و دەیانکاتەوە بە کۆیلە و ئەڵبەت پلە بە پلە فەرمانڕەواکانیش لەخۆیان دەگۆڕێن لەبەرئەوەی حوکمەکەیان درێژە یان کێشاوە خۆیان لێدەبێت بە بەشێک لە سێبەری خوا, ئەگەر خۆشیان بەخوانەزانن.\nبەدەر لەوەی ھەرێمی کوردستان پێویستە دامەزراوەکانی خۆی بپارێزێت و دیسان ڕەوایەتییان پێبداتەوە لە ڕێگای دەنگدانەوە, دیسانیش بۆئەوەی ئەو دوکارە بەدفەڕە دوبارە نەبێتەوە پێویستە ھەڵبژاردنەکان ھەمیشە لەکاتی خۆیاندا دوبارە ببنەوە و خەڵکانی ئاسایی مرۆڤی وەک خۆیان ڕابسپێرن بۆ کردنی کارەکانیان.\nئەم هەواڵە 1450جار خوێندراوەتەوە


به‌رپرسى مه‌ڵبه‌ندى کۆمه‌ڵ: له‌که‌رکوک سیاسه‌تى په‌رت بکه‌و زاڵ ببه به‌رامبه‌ر کورد پیاده ده‌کرێت\nبه‌رپرسى مه‌ڵبه‌ندى که‌رکوکى کۆمه‌ڵى ئیسلامى، ده‌ڵێت مامه‌ڵه‌ى حیزبیانه‌ى یه‌کێتى و پارتى له‌گه‌ڵ که‌رکوکدا، زیانێگى گه‌وره‌ى به‌پێگه‌و داهاتووى کورد له‌و شاره گه‌یاندووه.\nله‌گفتووگۆیه‌کدا له‌گه‌ڵ ده‌نگى ئه‌مه‌ریکا، رێباز سابر به‌رپرسى مه‌ڵبه‌ندى که‌رکوکى کۆمه‌ڵى ئیسلامى، ده‌ڵێت"مامه‌ڵه‌ى حیزبیانه‌ى یه‌کێتى و پارتى له‌گه‌ڵ که‌رکوکدا، ده‌رفه‌تى بۆ نه‌یارانى کورد ره‌خساندووه تا سیاسه‌تى په‌رت بکه‌و زاڵ ببه پیاده بکه‌ن، هه‌ر جاره‌و لایه‌نێکى کوردى به‌لاى خۆیاندا کێش بکه‌ن."\nبه‌رپرسه‌که‌ى کۆمه‌ڵى ئیسلامى، ڕه‌خنه‌ى له‌یه‌کێتى و پارتى گرت به‌وه‌ى بۆ به‌رژه‌وه‌ندى حیزبى کارده‌که‌ن نه‌ک مه‌سه‌له‌ى نه‌ته‌وایه‌تى، وتى"ئه‌مه‌ش به‌زیانى خۆیان و کوردیش ته‌واو بووه و ده‌شبێت."\nسه‌باره‌ت به بێده‌نگى حیزبه کوردیه‌کانى تر به‌رامبه‌ر به یه‌کێتى و پارتى،رێباز سابر وتى"ئێمه له‌نێو خۆماندا قسه‌مانکردووه، وتومانه ناکرێت ته‌ماشاکه‌رى یه‌کێتى و پارتى بین، به‌ڵام گرفته‌که له‌وێدایه، ئێمه ژماره‌ى کورسیه‌کانمان له‌به‌غدا زۆر نیه، بۆیه لایه‌نه‌کانى به‌غدا زیاتر مامه‌ڵه له‌گه‌ڵ ئه‌واندا ده‌که‌ن."\nبه‌رپرسه‌که‌ى کۆمه‌ڵى ئیسلامى، پێیوایه گه‌ر یه‌کێتى و پارتى رێکبکه‌ون له‌سه‌ر پۆستى پارێزگارى که‌رکوک، ده‌توانن له‌مکاته‌دا ئه‌و پۆسته وه‌ربگرنه‌وه، چونکه رێککه‌وتنى پێشتر هه‌یه، وتى"ئێستا عه‌ره‌ب هه‌وڵى هێنانى خه‌ڵکێکى زۆر بۆ نێو که‌رکوک ده‌دات، ده‌یانه‌وێت بۆ هه‌ڵبژاردنى داهاتوو ببنه زۆرینه‌و پۆستى پارێزگار له کورد بستێنن."\nسه‌باره‌ت به ڕۆڵى وڵاتانى ئیقلیمى بۆ دیاریکردنى ئاینده‌ى که‌رکوک، رێباز سابر وتى"وڵاتانى ئیقلیمى به‌تایبه‌ت تورکیاو ئێران ڕۆڵى گه‌وره‌یان هه‌یه، لایه‌ن هه‌یه شه‌ڕى وه‌کاله‌تیان بۆ ده‌کات، پێکهاته و گروپ و لایه‌ن هه‌ن ڕاسته‌وخو ئه‌وان ئاراسته‌یان ده‌که‌ن، بۆیه جێ ده‌ستیان له‌ئاینده‌ى که‌رکوکدا دیار ده‌بێت."\nله‌کۆتایى قسه‌کانیدا بۆ ده‌نگى ئه‌مه‌ریکا، به‌رپرسى مه‌ڵبه‌ندى که‌رکوکى کۆمه‌ڵى ئیسلامى، نیگه‌رانى خۆى ده‌ربڕى له دۆخى ئه‌منى که‌رکوک، ئاماژه‌ى به‌وه‌کرد جگه له ته‌قینه‌وه‌ى ناوبه‌ناو و ده‌غڵ و دان سوتاندن، دیارده‌ى ئۆتۆمبێل دزین و هه‌ڵکوتانه سه‌ر ماڵانیش له‌لایه‌ن هێزه ئه‌منیه‌کانه‌وه به‌بیانووى پشکنین هه‌یه.


د.مه‌سعوود بینه‌نده؛ ئێمه هه‌موو کۆڵبه‌ری دۆخێکی تایبه‌تین! – كولتور مه‌گه‌زین\nد.مه‌سعوود بینه‌نده؛ ئێمه هه‌موو کۆڵبه‌ری دۆخێکی تایبه‌تین!\nBy كولتور مه‌گه‌زین\t On حوزەیران 23, 2017\nڕه‌وایه‌تی کۆڵبه‌ری له به‌ستێنی جیهانێکی تایبه‌تدا ده‌خوێنرێته‌وه، جیهانێک که مرۆڤه‌کان تێیدا نه بۆ گوزه‌رانی باری ژیان و بایه‌خی به‌رخۆرکارانه به‌ڵکوو له پێناو مه‌به‌ستێکی په‌ڕیوه و دابڕاو له بژیوی ژیان کار ده‌که‌ن. کارکردن له‌پێناوی بژیوی ژیاندا به‌بێ هیچ پێوه‌ندییه‌ک له‌گه‌ڵ سیسته‌می به‌گشتیکراوی ئاڵووێری کاڵایی، کارێکی زیندوو و خۆسه‌روه‌ره و له گه‌شانه‌وه‌ی وزه و توانسته‌کانی مرۆڤدا ده‌وری سه‌ره‌کی ده‌گێڕێت. به‌ڵام کاری حه‌قده‌ستی(مزدبگیری) کارێکی نامۆکراو و دابڕاو له بایه‌خی به‌رخۆکارانه‌یه که وه‌کوو که‌ره‌سه‌یه‌ک بۆ مه‌به‌ستێکی جیاواز له‌خۆ ده‌ور ده‌بینێت و ده‌بێته کارێکی رووت و داماڵراو که خزمه‌تکاری سیسته‌می پاوانی بایه‌خ و به‌رژه‌وه‌ندییه. کۆڵبه‌ریی له درێژه‌ی هه‌مان چه‌شنی کاردا ده‌ور ده‌بینێ که نامۆیی به‌رهه‌م دێنێت؛ واته له ره‌و‌تێکی به‌رئاوه‌ژوو(inversion)دا به‌رهه‌می کاری کرێکار به‌سه‌رخۆیدا زاڵ ده‌بێت. له ره‌وتی نامۆبوونی کرێکاردا، ده‌ستووپێوه‌ندییه کۆمه‌ڵایه‌تییه‌کان له کانتێکستی زیندوو و سۆبژێکتیڤی کۆمه‌ڵایه‌تی ده‌رده‌هاوێژرێن و له نێو پێوه‌ندییه‌کانی ئاڵووێری کاڵاییدا؛ واته پێوه‌ندی ئۆبژه-ئۆبژه رۆ ده‌چن.\nدیالێکتیکی سه‌رمایه له ره‌وتی خۆپه‌ره‌پێدان و جیهانگیریدا، پانتایی جیاواز له ئاستی گه‌شه و په‌ره‌ی سه‌رمایه‌داری ده‌خوڵقێنێت، سه‌ره‌ڕای پێکهێنانی پێوه‌ندی نابه‌رابه‌ری ناوه‌ند-په‌راوێز(core-periphery) له نێو وڵاتانیشدا هه‌رێمی ناهاوسه‌نگ له بواری گه‌شه‌ی ئابوورییه‌وه به‌رهه‌م دێنێت. «شێوازی به‌رهه‌مهێنانی کوردستانی» ئه‌و شێوازه ئابوورییه‌یه که له لایه‌ن سیسته‌می ئابووریی چه‌قبه‌ستووی ده‌وڵه‌تییه‌وه؛ که خۆی ده‌سکردێکی سیسته‌می جیهانی سه‌رمایه‌دارییه، به‌سه‌ر کوردستاندا داسه‌پێندراوه. ئه‌م دۆخه تایبه‌ته هه‌م له باری ئابووری و هه‌م له‌باری سیمبۆلیک و هێماناسانه‌وه هه‌رێمێکی په‌راوێزی و ته‌ریککه‌وته‌ی له کوردستان به‌رهه‌م هێناوه. ئابووریی سیاسی ناوه‌ند به‌پێی مه‌نتقی چه‌قبه‌ستووی که‌ڵه‌که‌بوون و کۆجێبوونی سه‌رمایه، په‌راوێزنشینان له پێوه‌ندییه‌کی نابه‌رابه‌ردا ده‌گیرسێنێته‌وه و له داوی پێداویستییه‌کانی ئابووریی سیسته‌می رانتییان ده‌هاوێت. ئه‌م ئابوورییه مه‌یله‌وناوه‌ند، ئابوورییه‌کی خوێنمژانه‌یه که له‌ئاست چاره‌نووسی مرۆڤه‌کان بێده‌روه‌ست و بێ‌لایه‌ن ده‌جوڵێته‌وه؛ واته له ره‌وتی ده‌رهاوێشتنی وزه‌ی جه‌سته(سه‌ره‌نجام: لێسه‌ندنی گیانیاندا) و پاوانی هێزی کاری ئه‌واندا، چه‌رخی سه‌رمایه و سامانی ناوه‌ند هه‌ڵده‌سووڕێنێ.\nبێگومان دیالێکتیکی سه‌رمایه به‌ته‌نێ خولقێنه‌ری ئه‌م دۆخه دژه‌مرۆڤانه نییه؛ واته لایه‌نه‌کانی‌تر وه‌کوو ده‌سه‌ڵاتی سیاسی، قه‌باره‌ی فه‌رهه‌نگی و هه‌روه‌ها بایه‌خه کۆمه‌ڵایه‌تییه‌کان که ره‌هه‌ندێکی مێژووییتان هه‌یه له هاتنه‌ئارای ئه‌م چه‌شنه له شێوازی به‌رهه‌مهێنان(mode of production) ده‌وریان گێڕاوه. له وڵاتانی گه‌شه‌سه‌ندوودا کۆڵبه‌ر هه‌مان کرێکاره که له کارگه‌یه‌کی پیشه‌سازی یان دامه‌زراوه‌یه‌کی خزمه‌تگوزاریدا کار ده‌کات. ئاوه‌ها کارێک ئه‌گه‌رچی به‌هه‌مان شێوه ده‌چێته بازنه‌ی کاری نامۆکراو؛ و له ده‌سته‌مۆکردن و چه‌وسانه‌وه‌ی کرێکاردا ده‌ور ده‌گێڕێت به‌ڵام ئاستی په‌ره‌سه‌ندنی سیاسی و کۆمه‌ڵایه‌تی ئه‌و کۆمه‌ڵگایه کۆمه‌ڵێک مافی سینفی و شارۆمه‌ندی بۆ هێزی کار ره‌چاو ده‌کات . تا ڕاده‌یه‌ک له ئاستی نائینسانی‌بوونی دۆخی ژیانی که‌م ده‌کاته‌وه. کۆڵبه‌ر هه‌م له ئاستی کاری کۆڵبه‌ریدا تووشی له‌خۆنامۆبوون و چه‌وسانه‌وه ده‌بێت و هه‌م له ئاستی حوقووقی و شارۆمه‌ندیدا مافی زه‌وت و پێشێل ده‌کرێت. شرۆڤه‌ی ئه‌م دۆخه تایبه‌ته که‌ره‌سه‌یه‌کی تایبه‌تی تیۆریکی پێویسته تاکوو بتوانێت لایه‌نه جیاوازه‌کانی دۆخی ئاوارته‌ی کۆڵبه‌ریی شی بکاته‌وه. له ده‌زگای بیردۆزییی “ئاگامبێن”دا فیگۆرێکی نائینسانی به‌نێوی مرۆڤی پیرۆز(homosacer) هه‌یه که له دۆخێکی دژوازدا ده‌ژیت؛ واته به‌چه‌شنێک له ماف بێبه‌ری کراوه که له بازنه‌ی هیچ یاسایه‌کدا- نه ئینسانی و نه یه‌زدانی- نانوێنرێته‌وه. که‌وایه ئه‌گه‌ر بکوژێک هه‌بوونایه‌تی ئه‌م چه‌شنه نا-ئینسانه؛ که له ژینه‌مه‌رگێکی کاره‌ساتباردا ده‌ژیت، له رووبه‌ری ژین بسڕێته‌وه وه‌کوو ئه‌وه وایه قالۆنچه‌یه‌کی کوشتبێت و هیچ یاسایه‌کی فه‌رمی یان عورفی به‌رۆکی پێ ناگرێت. ئاگامبێن هه‌روه‌ها به‌ندکراوانی «ئۆردووگای مه‌رگی نازییه‌کان»ی به خاوه‌نی ئاوه‌ها دۆخێک ده‌زانی و «ئاوارته(استثناء)ی ناشوێنی ئۆردووگا» به پێکهێنه‌ری ریسا(قاعده)ی کۆمه‌ڵگای مودێڕن دیاری ده‌کات. فیگۆری کۆڵبه‌ر به هه‌ندێ جیاوازییه‌وه هه‌مان مرۆڤی پیرۆز یان په‌راوێزیی سه‌رده‌می رۆماکان و موزولما‌ن[i](muzulman)ی ئۆردووگاکانی مه‌رگی سه‌رده‌می شه‌ڕی دووهه‌می جیهانییه. ئاماژه‌ی ئه‌م هه‌ڵسه‌نگاندنه ئه‌وه‌یه که نه کاره‌که‌ی له به‌ستێنی قانوونی کاردا پێناسه ده‌کرێت و نه کوشتنی به‌پێی قانوونی قه‌زایی وه‌کوو تاوان ئیدانه ده‌کرێت؛ واته نه به‌پێی ئایین و ره‌سم‌وڕێسا قوربانی ده‌کرێت(لێره‌دا قانوونی دادگه‌ری) و نه هه‌روه‌ها کوشتنی تاوان و سزای به‌دواوه ده‌بێت. ئه‌گه‌ر که‌سێک ته‌نانه‌ت به‌ده‌ر له هێزی سه‌ربازی و راسپارده‌ی یاسایی -به مه‌به‌ستی تاکه‌که‌سی یان بۆ رابواردن و چێژبردن- نه یه‌ک به‌ڵکوو سه‌دان کۆڵبه‌ر له سه‌ر سنوور بکوژێت هیچ یاسایه‌ک به‌ره‌وڕووی نابێته‌وه و هیچ مافێک بۆ به‌رگری‌کردن له گیانی ئه‌و کۆڵبه‌رانه له ئارادا نابێت.\nهه‌ر شێوازێکی به‌رهه‌مهێنان هاوبه‌سته‌ی سیسته‌مێکی نواندنه‌وه(representation)یه؛ واته هیچ میکانیزمێکی ئابووری-کۆمه‌ڵایه‌تی ناتوانێ به‌بێ سیاسه‌تی نواندنه‌وه و واتاسازی به‌ره‌وپێش بڕوات. سیاسه‌تی نواندنه‌وه‌ی میدیاکانی ناوه‌ند، راپۆرتی کوژرانی کۆڵبه‌ران و به‌گشتی هه‌بوونی دۆخ و پیشه‌یه‌ک به نێوی کۆڵبه‌ری له کوردستان په‌رده‌پۆش ده‌که‌ن و سیاسه‌تی دادوه‌ری هه‌روه‌ها هه‌رچه‌شنه راپۆرتێک له کوژران و برینداربوونی ئه‌و کۆڵبه‌رانه به کردارێکی تاوانبارانه به‌راورد ده‌کات. شێوازی به‌رهه‌مهێنانی کوردستانی دۆخێکی ئاوارته‌ی به‌سه‌ر ئه‌م هه‌رێمه‌دا سه‌پاندووه و کۆڵبه‌رانی له لێواری «قانوون/ده‌ره‌وه‌ی قانووندا» هێشتۆته‌وه؛ پانتاییه‌ک که تێیدا به وته‌ی ئاگامبێن ئیراده‌ی بڕیارده‌ر، قانوون تووشی هه‌ڵپه‌ساردن ده‌کات و شوناسی مرۆڤه‌کان له ژێر هه‌ژمه‌تی مه‌رگ و توندووتیژیدا به‌ره‌و ژیانێکی رووته‌ڵ(bare life) راده‌نێت. کۆڵبه‌ریی دۆخێکی ئاوارته‌یه به‌ڵام سه‌ره‌ڕای ئاوارته‌بوونی، رێسای ژیانی په‌راوێزخراوه‌کان و مه‌نتقی گشتیی ئه‌و کۆمه‌ڵگا نه‌بینراوه به‌رساز ئه‌دات. به‌م پێیه هه‌موو دانیشتوانی ئه‌م هه‌رێمه کۆڵبه‌رن؛ به‌و واتایه‌ی که له‌ژێر سێبه‌ری هه‌ڵپه‌سێردراوی و راوه‌ستانی قانووندا کارده‌که‌ن و مه‌رگیان له‌پێش ژیانیان که‌وتووه. رێسای ژیانی هه‌موومان به‌پێی دۆخی ئاوارته‌ی ژینی کۆڵبه‌ران به‌رهه‌مده‌هێنرێت؛ که‌وایه ئه‌گه‌ر رێگا له نواندنه‌وه و ئاماژه‌کردن به کۆڵبه‌ران وه‌کوو به‌شێکی کۆمه‌ڵگا ده‌گیردرێت له راستیدا نه‌لێکردنی گشتێتی دیمۆسی ئه‌م کۆمه‌ڵگایه له ئارادایه.\nله‌م دۆخه‌دا سیاسه‌ت چ ڕۆڵێك ده‌بینێت؟؛ ئایا کۆمه‌ڵی کۆڵبه‌ران به‌گشتی ده‌توانن ده‌نگ هه‌ڵبڕن؟ له ئاستی ئابووریدا کاری کۆڵبه‌ر له نێو وزه‌ی کاری ئابستراکتدا رۆ ده‌چێت و تێکه‌ڵ به پرۆسه‌ی ئاڵووێری سه‌رمایه ده‌بێت. له ئاستی سیاسیشدا ته‌نانه‌ت ئه‌گه‌ر «دیمۆسی به‌کۆلبه‌رکراو» به‌گشتی؛ و چینی کۆڵبه‌ر به‌تایبه‌تی، له دامه‌زراوه‌کانی ناوه‌نددا نوێنه‌رایه‌تییان هه‌بێت؟ ده‌نگی راسته‌قینه‌یان له چوارچێوه‌ی ئه‌م میکانیزمه‌وه نانوێنرێته‌وه. هه‌ر‌وه‌ها هاتووهاواری فه‌زای مه‌جازی به‌مه‌به‌ستی به‌رجه‌سته‌کردنه‌وه‌ی کێشه‌ی کۆڵبه‌ران، ئه‌گه‌رچی ئامانجێکی پۆزه‌تیڤی هه‌یه، به‌ڵام له پێناو جوانناسانه‌کردنه‌وه‌ی پرسی کۆڵبه‌ریدا هه‌نگاو ده‌نێت و نه‌ته‌نیا ناتوانێ ده‌نگی راسته‌قینه‌ی کۆڵبه‌ران به‌رز بکاته‌وه، کێشه‌که ئاسایی ده‌کاته‌وه و قووڵایی و شۆکی مه‌رگه‌ساتباری ده‌سڕێته‌وه. لێره‌دا به‌پێی ئه‌و بڕیاره نه‌رێکارانه‌ی (ئادۆرنۆ ) که پێیوایه؛ پاش ئاوس شڤیتز (هۆلۆكۆست) هه‌رچه‌شنه شیعرێک توانای نواندنه‌وه‌ی کاره‌ساتی نابێت.\nلێره‌وه ده‌توانین بڵێین؛ نواندنه‌وه‌ی ڕاگه‌یاندنکارانه‌ش ده‌نگی کۆڵبه‌ران له ئاڵۆزکاویی ڕه‌وایه‌تی میدیایی و کۆنترۆڵکاریی دیهاوێژانه‌ی هه‌ست و سۆزدا، ون و نوقمه‌سار ده‌کات. ئه‌گه‌ر به‌پێی سیاسه‌تی جه‌سته به‌دوای سیاسه‌تێکی به‌رگریکارانه‌دا بگه‌ڕێین ره‌نگه ته‌نیا ره‌وایه‌تی جه‌سته‌ی «له-پێش-مردووی» کۆڵبه‌ران بتوانێت ده‌نگێکی ره‌خنه‌گرانه و راسته‌قینه‌ی ئه‌و دۆخه ئاوارته‌یه به‌رز بکاته‌وه. به‌م پێیه ئه‌زموونی کۆڵبه‌ری نه ده‌نوسرێته‌وه و نه ده‌نوێنرێته‌وه(ئاماژه‌یه‌کی هێمایین)، به‌ڵکو ته‌نیا ژین ده‌کرێت و ئه‌و ژیانه‌ش به‌شێوه‌یه‌کی پارادۆکسیکاڵ روو له ده‌ڤه‌ری مه‌رگ و فه‌رامۆشی ده‌نێت. کۆڵبه‌ران له رێگای ژێنکردنی کۆڵبه‌ری تا ئادوا ئاسته‌کانی خۆی،ڕره‌وایه‌تی به‌رگریی خۆیان له جه‌سته‌یه‌کی لاواز و تێکشکاودا ده‌گێڕنه‌وه؛ ڕه‌وایه‌تێکی د‌ه‌ردئاسا که هیچ زمانێکی نوێنه‌رانه و هیچ نومایشێکی نه‌خشێنه‌رانه توانای تۆمارکردن و وه‌رگێڕانی نییه.\nئه‌گه‌ر ئه‌م سیاسه‌تی جه‌سته‌یه بۆ خه‌باتی دیمۆسی گشتی وه‌کوو سه‌رچه‌شن وه‌ربگرین؛ ده‌توانین بڵێین ته‌نیا ڕۆچنه‌ی به‌رگری، ناکاراکردنی یاسایه‌که که دۆخی ئاوارته به‌رهه‌م دێنێت. ئه‌کتی سیاسی لێره‌دا وه‌ستاندنی ئه‌و سیاسه‌ته‌یه که دۆخی ئاوارته به قانوونه‌وه گرێ ئه‌دات و ژیانی ڕووته‌ڵ (ئاگامبێن ٢) به سه‌ر هه‌موواندا داده‌سه‌پێنێت. ته‌نیا کاتێک که «هه‌ستی نادابینکراوی جه‌سته» و «ده‌نگی بێ‌واتای زمان» له «پراکتیسی ژێست»دا یه‌کده‌گرنه‌وه ده‌توانن سیاسه‌تی فه‌زایی قانوون تووشی هه‌ڵپه‌ساردن و ناکارابوون بکه‌ن. زیندووکردنه‌وه‌ی بابه‌تی سیاسی وه‌کوو ئامرازێکی بێمه‌به‌ست، وه‌کوو ژێستێکی بۆش و به‌تاڵ، له هه‌ناوی ده‌سه‌ڵاتی پۆتانشیاڵێتی و «نه-کردن»دا رێگا بۆ «کردن»ێکی ئێجگار مه‌زن ئاماده ده‌کات. سیاسه‌تی جه‌سته‌ی کۆڵبه‌ران که له گه‌مه‌ی مه‌رگدا خۆ ده‌نوێنێ، ده‌کرێت له گه‌مه‌ی ژیاندا به‌شێوه‌یه‌کی نه‌رێکارانه درێژه‌ی پێبدرێت؛ گه‌مه‌پێکردن و بێ‌بایه‌خکردنی نۆمۆسێک که ژیانی جه‌سته‌یی له ژیانی سیاسی داده‌بڕێت و رێگای به‌خته‌وه‌ری و شادی له‌مپه‌ر ده‌کات.\n١. سه‌رچاوه‌ی وشه‌ی موزولما‌ن [Muzulman، Muselmann، Musselman]، ده‌گه‌ڕێته‌وه بۆ ناوێک که له ئوردووگای مه‌رگی نازییه‌کاندا بۆ ئه‌و به‌ندکراوانه به‌کار ده‌هێنرا که وره‌ی ژیانیان به‌ته‌واوه‌تی دابه‌زیبوو و هه‌رچه‌ند به رواڵه‌ت زیندوو بوون به‌ڵام به‌ته‌واوه‌تی ته‌سلیمی دۆخی مه‌رگه‌ساتباری ئۆردووگا بووبوون. پریمیو لێڤی(Primo Levi) که خۆی شایه‌تحاڵێکی دۆخی ئاوارته‌ی ئۆردووگای نازییه‌کان بووه و دواتر له دووتۆی کتێبێکدا به‌سه‌رهاتی خۆی ده‌گێڕێته‌وه پێی وایه ئاشۆویتس بیروهزری مرۆڤایه‌تی ده‌خاته ته‌نگژه‌وه و به‌ره‌وڕووی ئه‌م پرسیاره‌ی ده‌کاته‌وه که «ئایا مرۆڤ هه‌ر ئه‌مه‌یه؟» ئایا ئه‌م نا-مرۆڤه(non-human) واته موزولمان هه‌مان چاره‌نووسی کۆتایی مرۆڤ له‌م سه‌رده‌مه‌دایه؟ موزولمان فیگورێکی نا-ئینسانی بوو که به هۆی ره‌نج و ئازار و بێڕێزییه‌وه لایه‌نی مرۆڤبوونی سڕدرابوویه‌وه و له مه‌ودای خۆڵه‌مێشیی نێوان ژیان و مه‌رگدا گیرسابوویه‌وه. موزولمان له پێناسه‌ی ئۆردووگادا ئه‌و به‌ندکراوه داڕووخاوه‌یه که چیدی هیچ هه‌وڵێک بۆ زیندوومان و رزگاربوونی خۆی نادات و پێش مه‌رگی فیزیۆلۆژیک تووشی مه‌رگێکی سیمبولیک هاتووه. لێڤی دواتر ده‌ڵێت:«ئه‌گه‌ر بمتوانیبا سه‌رجه‌م نه‌هامه‌تییه‌کانی مرۆڤ له یه‌ک وێنه‌دا کۆ بکه‌مه‌وه بێگومان وێنه‌ی ئاوه‌ها که‌سێکم هه‌ڵده‌بژارد.»\n٢. ئاگامبێن له ره‌چه‌ڵه‌کناسیی ئه‌م وشه‌یه‌دا ده‌نووسێت:«ده‌کرێ نزیکترین وێچوون بۆ پێناسه‌ی ئه‌م ده‌سته‌واژه‌یه له واتای زاره‌کی وشه‌ی عاره‌بی ‘مسلم’ دا ببینینه‌وه: که‌سێک که به بێ‌هیچ مه‌رجێک ته‌سلیمی ویستی خوداوه‌ند ده‌بێت. له حاڵێکدا که ته‌سلیمی موسلیم به‌پێی ئه‌م بڕوایه سه‌قامگرتووه به‌ڕێوه ده‌چێت که ویستی خودا له هه‌ر سات و ته‌نانه‌ت له گچکه‌ترین رووداوه‌کاندا ئاماده‌یه، به‌ڵام ته‌سلیم‌بووی ئاشۆویتس به‌پێی دۆڕاندنی هه‌رچه‌شنه ویست و هوشیاری پێناسه ده‌کرێت. … هه‌ندێ شرۆڤه‌ی تر هه‌یه که که‌متر رێگای تێ ده‌چێت. نموونه‌یه‌ک له ئه‌نسایکلۆپێدیای یه‌هوودی[گرشۆم شۆلم] له‌ژێر به‌ندی ته‌سلیم‌بوو دا هاتووه: «ئه‌م ده‌سته‌واژه‌یه، که زۆرتر له ئاشۆویتسدا به‌کار هێنراوه، له شێوازی ئاسایی هه‌ندێ له به‌ندکراوان وه‌رگیراوه، واته چه‌ماوه و کۆمبوو به‌سه‌ر زه‌ویدا، له‌سه‌ر جووت ئه‌ژنۆ به شێوازی رۆژهه‌ڵاتی، به رواڵه‌تگه‌لێکی وشکهه‌ڵگه‌ڕاوه وه‌کوو ده‌مامک».(بازمانده‌های آشویتس؛ جورجو آگامبن، تهران: نشر بیدگل، ا395)


رێکەوتنی پوتین و ئەردۆغان لە تەرازووی هەڵسەنگاندندا!\nکورد چی دەستکەوت:\n١- دەستکەوتی هەرەگەورەی کورد، لەم رێکەوتنەدا، راگرتنی هەرچی زووتری ئەو شەڕە بوو. کە پێشی لە ڕشتنی خوێنی شەڕڤانان و خەڵکی سڤیل لە پێکهاتەکانی ئەو ناوچانە بەکوردیشەوە و ماڵوێرانی و دەربەدەری زۆرتر گرت


سەرۆکی حکومەتی هەرێمی کوردستان سەرپەرشتی کۆبوونەوەیەکی تایبەت بە دەرهاویشتەکانی پەتای کۆرۆنا و دۆخی ئابووری هەرێمی کوردستان دەکات\n2020-03-10 [11:36 AM]\n• *بڕیاردرا رێوشوێنی پێویست بۆ کەمکردنەوەی خەرجییە ناپێویستەکانی دامودەزگاکانی حکومەت بە پێی رێنماییەکان و لە چوارچێوەی یاسای چاکسازی و کارنامەی کابینەی نۆیەم بگیرێتەبەر*.\n• *لە گەڵ حکومەتی فیدراڵی لە بەغدا هەماهەنگی بکرێت و دانوستانەکان چڕبکرێنەوە بۆ تێپەڕاندنی ئەو دۆخە داراییە سەختەی رووبەڕووی عێراق و هەرێمی کوردستان بووەتەوە.*\n• *تەشەنەکردنی ڤایرۆسی کۆرۆنا لە جیهان تەنیا کێشەیەکی تەندروستی نییە بەڵکو بەداخەوە دەرهاویشتەی نەرێنیشی لە سەر ئابووری جیهان لێ کەوتووەتەوە کە عێراق و هەرێمی کوردستانیش دەگرێتەوە.*\n• *داوا لە گشت لایەنەکان دەکەم بە هەستکردن بە بەرپرسیاریێتی، لەگەڵ ئەو دۆخە هەستیارە و ئەو قەیرانەی هاتووەتە پێشەوە مامەڵە بکەن بۆ ئەوەی بتوانین بە کەمترین زیان ئەو بارودۆخە سەختە تێپەڕێنین*.\n• *بەردەوام دەبین لە جێبەجێکردنی یاسای چاکسازی* .\nئەمڕۆ سێشەممە 2020/3/10 مەسرور بارزانی سەرۆکی حکومەتی هەرێمی کوردستان بە ئامادەبوونی قوباد تاڵەبانی جێگری سەرۆکی حکومەت ، سەرپەرشتی کۆبوونەوەیەکی تایبەت بە دەرهاویشتە و لێکەوتە ئابوورییەکانی پەتای ڤایرۆسی کۆرۆنا و دۆخی ئابووری هەرێمی کوردستان کرد.\nسەرۆکی حکومەت سوپاسی لیژنەی باڵای رووبەڕووبوونەوەی کۆرۆنا و دەزگا پەیوەندیدارەکانی حکومەتی کرد کە بە شێوەیەکی پیشەییانە رێوشوێنی تەندروستیی پێویستیان گرتووەتەبەر و داواشی لە هاووڵاتییانی هەرێمی کوردستان کرد کە پابەند بن بە رێوشوێن و رێنماییە تەندروستییەکان .\nسەرۆکی حکومەت ئاماژەی بەوەشکرد کە تەشەنەکردنی پەتای ڤایرۆسی کۆرۆنا لە جیهان، تەنیا کێشەیەکی تەندروستی نییە بەڵکو بەداخەوە دەرهاویشتەی نەرێنیشی لە سەر ئابووری جیهان لێکەوتووەتەوە کە عێراق و هەرێمی کوردستانیش دەگرێتەوە. بەتایبەتی بە هۆی دابەزینی خێرا و زۆری نرخەکانی نەوت لە بازاڕەکانی جیهاندا.\nسەرۆکی حکومەت روونیکردەوە کە هەر لە سەرەتای دەستبەکاربوونی کابینەی نۆیەمی حکومەتی هەرێمی کوردستانەوە، یەکێک لە کارە لە پێشینەکانی حکومەت ئەوەیە و لە سەریشی بەردەوام دەبین کە ئابووری هەرێمی کوردستان هەمەچەشن بکرێت و نابێت تەنیا پشت بە یەک سەرچاوەی داهات ببەسترێت. بۆ ئەم مەبەستەش دەستمان بە کۆمەڵێک رێکاری پێویست کردووە بەڵام بێگومان جێبەجێکردنی ئەجێنداکە، پەیوەستە بە جێگیریی و سەقامگیریی دۆخی سیاسی و ئابووریی و ئاسایشی عێراق و ناوچەکە کە کاریگەرییەکی راستەوخۆی لە سەر هەرێمی کوردستانیش دەبێت.\nسەرۆکی حکومەت داواشی لە لایەنە بەشدارەکانی حکومەت و تەواوی لایەنە سیاسیەکان و هاووڵاتیانی هەرێمی کوردستانیش کرد کە بە هەستکردن بە بەرپرسیاریێتی لەگەڵ ئەو دۆخە هەستیارە و ئەو قەیرانەی هاتووەتە پێشەوە مامەڵە بکەن بۆ ئەوەی بتوانین بە کەمترین زیان ئەو بارودۆخە سەختە تێپەڕێنین.\nسەرۆکی حکومەت جەختی لەوەش کردەوە کە بەردەوام دەبین لە جێبەجێکردنی یاسای چاکسازی و ئاماژەشی بەوەدا کە پێویستە لە گرتنەبەری رێکارە تەندروستیی و ئەو ئامادەکارییانەی بۆ دۆخی سەختی ئابووری لە عێراق و هەرێمی کوردستان ئەنجام دەدرێت، بەرژەوەندی گشتی هاووڵاتیان لە بەرچاو بگیرێت.\nلە کۆبوونەوەکەدا ، بڕیاردرا کە رێکار و رێوشوێنی پێویست بۆ کەمکردنەوەی خەرجییە ناپێویستەکانی وەزارەت و دامودەزگاکانی حکومەت بە پێی رێنماییەکان و لە چوارچێوەی یاسای چاکسازی و کارنامەی کابینەی نۆیەم بگیرێتەبەر. هەروەها لە گەڵ حکومەتی فیدراڵیش لە بەغدا هەماهەنگی بکرێت و دانوستانەکان چڕبکرێنەوە بۆ تێپەڕاندنی ئەو دۆخە داراییە سەختەی رووبەڕووی عێراق و هەرێمی کوردستان بووەتەوە.\nئەم هەواڵە 1204جار خوێندراوەتەوە


بەکارهێنەرانی تۆڕە کۆمەڵایەتییەکان بانگەشەی ئەوە دەکەن کە پۆشینی دەمامک دەبێتە هۆی توشبوون بەشێرپەنجەی سییەکان، پزیشکان و زانایانیش ئەو دەنگۆیانە ڕەتدەکەنەوە و دەڵێن،هیچ بەڵگەیەکی زانستی لەسەر بەکارهێنانی بەردەوامی دەمامک و توشبوون بە شێرپەنجەیە نییە.\nبەگوێرەی هەواڵیکی ئاژانسی "فرانس پرێس" ( 21ی شوباتی 2021) کە " ناس کورد" بەدواداچوونی بۆکردووە، "بەکارهێنەرانی تۆڕە کۆمەڵایەتییەکان بانگەشەی ئەوە دەکەن کە پۆشینی دەمامک دەبێتە هۆی توشبوون بە شێرپەنجەی سییەکان".\nئاماژە بەوەشکراوە، "ئەو بانگەشەیە لە شێوەی پۆست و بابەت بە زمانی ئینگلیزی وعەرەبی لە تۆڕە کۆمەڵایەتییەکاندا بڵاوبووەتەوە".\nفرانس پرێس، ئەوەی خستووەتەڕوو، "زانیاریی نادروست لە بارەی بەکارهێنانی دەمامک لەسەرەتای بڵاوبوونەوەی ڤایرۆسی کۆرۆناوە سەریهەڵداوە، سەرباری ڕێنماییەکانی ڕێکخراوی تەندروستیی جیهانی، ناوەندەکانی کۆنتڕۆڵ و خۆپاراستنی نەخۆشی لەئەمەریکا و کەنەدا کە جەختیان لەوەکردووەتەوە بەکارهێنانی دەمامک بەشێوەیەکی گشتی سەلامەتە و یارمەتیدەرە لە ڕێگەگرتن لەبڵاوبوونەوەی پەتای کۆرۆنا".\nبەگوێرەی فرانس پرێس، بانگەشەکانی دژبە بەکارهێنانی دەمامک پاڵپشتە بە لێکۆڵینەوەیەک کە لە گۆڤاری "Cancer Discovery" بڵاوکراوەتەوە كە گوایە، " هەڵمژینی میکرۆبە زیانبەخشەکان ئەگەری هەیە یارمەتیدەربێت بۆ توشبوون بە شێرپەنجەی سییەکان لە گەورەکاندا بەوپێیەی پۆشینی دەمامک بۆماوەیەکی زۆر پێدەچێت یارمەتیدەربێت بۆ توشبوون بەوجۆرە نەخۆشیە".\nئاژانسە فەرەنسییەکە ئەوەشی ڕوونکردووەتەوە، " توێژینەوەکە لە گۆڤارەکەدا بەهیچ شێوەیەک باسی ئەوەی نەکردووە کە پۆشینی دەمامک دەبێتە هۆکاری توشبوون بەشێرپەنجە".\nلەوبارەیەوە لیۆپۆلدۆ سێگال، کە توێژینەوەکەی بڵاوکردووەتەوە دەڵیت، " توێژینەوە نوێیەکە باسی کێشەی پۆشینی دەمامکی نەکردووە و تائێستاش هیچ بەڵگەیەکی زانستی ئەوەی نەسەلماندووە ئەوە پشتڕاستبکاتەوە کە پۆشینی ماسک دەبێتە هۆکاری زیادبوونی ڕێژەی بەکتریای ناو دەم کە ڕەنگە بگاتە سییەکان".\nنیکۆل ئایسەر، پرۆفیسۆری یاریدەدەر لە کۆلێژی پزیشکی و زانستە تەندروستییەکان لە زانکۆی مکگیل لە کەنەدا، لەوبارەیەوە ئاماژەی بەوەکردووە، "لە ئێستادا هیچ بەڵگەیەکی زانستی نییە کە ئەوە پشتڕاستبکاتەوە کە دەمامک مەترسی شێرپەنجەی سییەکانی لێدەکەوێتەوە".\nهاوکات جێرارد کۆکس، پرۆفیسۆر لە کۆلێژی زانستە تەندروستییەکان لە زانکۆی مک ماستەرلەکەنەدا ئەوەی خستووەتەڕوو، "هیچ پەیوەندییەکی لۆژیکی لە نێوان پۆشینی دەمامک و ماسکی پزیشکی و شێرپەنجەی سییەکاندا نییە".\nئاژانسە فەرەنسییەکەئ اماژەی بەوەشکردووە، " پسپۆڕان جەختیان لەوەکردووەتەوە کە لە ئێستادا هیچ بەڵگەیەک نییە ئەوە پشتڕاستبکاتەوە کە بەکارهێنانی ماسک و دەمامکی پزیشکی دەبێت هۆکاری توشبوون بە شێرپەنجەی سییەکان، بەڵکو توێژینەوە زانستییەکان ئەوەیان دەرخستووە کە ئەو مەترسیانەی کەپەیوەندی بەپۆشینی دەمامکەوە هەیە زۆرکەمترە لە نەپۆشینی، بەڵکۆ زۆر بەسوودە، بۆ سەلماندنی ئەو ڕاستییەش کارمەندانەی چاودێری تەندروستی و پزیشکەکان لەنەخۆشخانەکاندا بۆ ماوەی چەند کاتژمێرێک دەمامک دەپۆشن و کاریشی پێوە دەکەن".\n2021.03.02 - 08:58\nئاگرى عیشق کچێکى ئیسرائیلى دەباتە سوریا و دەبێتە کێشە نێوان دوو وڵات\n2021.02.23 - 20:40


سەرەتا»هه‌واڵ»لاپتۆپێك بە ئاو كاردەكات\nلەلایەن andam omar لە 08/10/2016 0 Comments\nئەو لاپتۆپانەی ئێستا لە بازارەكانی جیهاندا هەن , زۆربەیان لاپۆتپی تەقلیدین , تەنها شیوە و تایبەتمەندیەكانیان جیاوازە , بەلام لاپتۆپی پلانت بووك لە رووی دیزاین و لە رووی كارپێكردنەوە زۆر جیاوازە لە لاپۆتپەكانی تر .\nكۆمپانیای پلانت بووك لاپتۆپێكی نوێ ی بەرهەم هێناوە كە لە رووی كارپیكردن و دیزاینەوە شێوەیەكی جوان و ناسكی هەیە و بە دۆستی ژینگە ناسراوە .\nئەم لاپۆتپە لە جیاتی ئەوەی ووزە لەكارەبا وەربگرێت یاخود ووزەی خۆر بەكاربهێنێت بۆ دووبارە بارگاوی كردنەوەی پارتیەكەی , ئەوا بە ئاو كارەكات .\nلاپتۆپی پلانت بووك كاتێك وزەی نامێنێ دەبێتە بۆرییەك و لەناو گلاسێك ئاو دەخرێت و وزەی پێویستی لەو ئاوە وەردەگرێت. ئەو لاپتۆپە تەواو لەگەڵ ژینگە دەگونجێت و بە ئاو كار دەكات و گازە زیانبەخشەكانی ژینگە لەخۆیدا دەمژێت و گازی ئۆكسجین بڵاودەكاتەوە، وەك هەموو رووەكێك كە ئەو كارە ئەنجام دەدەن. وزەی پێویستی لاپتۆپەكە ئەوكاتەی كە لە ئاوی دەخەیت، وەردەگرێت. ئەو لاپتۆپە خاوەنی شاشەیەكە كە دوو جامی هەیە و بە ئاسانی دەتوانێت لە گلاسێكی ئاوی بخەیت، بەم جۆرەی لای سەرەوە وزەی خۆی لە خۆر وەردەگرێت و لای خوارەوەش وزەی خۆی لە ئاو وەردەگرێت، ئەگەر ئەو لاپتۆپە بە كوژاوەیی لە ئاو بخرێت بەتەواوی شەحن دەبێتەوە.\nلەگەڵ ئەوەی چەند ساڵێكە ئەم لاپۆتیە دیزاین كراوە , بەلام تاوەكو ئەمساڵ نەخراوەتە بازاڕەكانی جیهانەوە , بۆیە وا چاوەروان دەكرێت پێشوازیەكەی زۆری لێبكرێت .\nنرخی ئەم لاپتۆپە تەنها 329 دۆلاری ئەمریكیە .\nبابەتەكانی پێشووترگەشتێك بەناو باڵەخانە نوێیەكی كۆمپانیای ئەپڵ\nبابەتی دواتر ئۆتۆمبێلێك بە 70 ملیۆن دۆلار\nبەرنامەکانى مۆنتاژ گەلێک زۆرن ، بەڵام ئەو بەرنامانەى کە زۆربەى بەکارهێنەران پێى ئاشنان بەرنامەى (یولید…\nدیزاینی ئایفۆن 8 ی کۆتایی دزەی پێکرا\nکۆمپانیای ئەپڵ بەردەوام کار لەسەر ئەوە دەکات پێش ئەوەی وادەی فەرمی راگەیاندنی هەر بەرهەمێکی بێت…


پا نا‌يمنه قوناغيگ تر - شـه‌فـه‌ق نيـوز\nپا نا‌يمنه قوناغيگ تر\nكورد له‌ی به‌ش كوردستانه ك لكياسه عراق عه‌ره‌بييه‌و، خه‌ريكه به‌ر ره‌نج و قوربانيه‌يل ئه‌چنيده‌و. له‌شوون شووڕش و فيداكاری بی وينه‌يگ ئه‌وه‌سه به‌شيگ له ئامانجه‌يلی له‌بان به‌شيگ له خاكه‌گه‌ی هاتنه‌دی له حوكم خوه‌ی وه‌ڕيه‌وبه‌رايه‌تی و ئاوه‌دانی وڵاته‌گه‌ی، وه‌لی ئامانجه‌گه له‌وه گه‌وراتر بوی ك كورد له‌و ويستگه بووسيه‌يد.\nهه‌ر له‌وه‌ر ئه‌وه‌يش وه دريژايی قوناغه‌گه ريڕه‌و و ئاراسته‌ی كوردايه‌تی له‌ناو جمشت سياسی كوردی وه‌رده‌وام بوين، رووژ له‌دويای رووژ گامه‌يل ئه‌را ره‌سين وه نك خواسته‌يل كورد گورجتر بوين و له ئامانجه سه‌ره‌كيه‌گه نزيكتر بويمنه‌و.\nئيسه‌يش قوناغيگ تر له ئازادكردن خاك چيمنه‌سه وه‌ره‌و، ئيمه له‌و ده‌رفه‌ت و باره ك دروس بويه كه‌ڵك وه‌رگرتيمنه‌و له پايه‌ی سياسی و سه‌ربازی و تا ڕاده‌يگيش وازبوين قاپيه‌يل جه‌هان له روی كورد سه‌ركه‌فتگيم و ته‌نيا چشتيگ ك مه‌ندگه ئه‌ويش بڕيارداينه له چاره‌نويسمان ئه‌را ئاينده.\nرووژ په‌نجشه‌ممه‌ی گوزه‌يشت بارزانی ئه‌را ئه‌وه چيه په‌رله‌مان، ك ئی رووژه پا نا‌يمنه قوناغيگ تر، قوناغ گله‌وخواردن ئه‌را رای ملله‌ت، قوناغ وه‌يه‌كه‌وژيان له دياريكردن ئاينده‌ی نه‌ته‌وه‌يگ، قوناغيگ كه‌ڵك وه‌رگرتن له غه‌ڵه‌ته‌يل گوزه‌يشته، قوناغيگ ك دی كه‌س وه‌ته‌نيا بريار نايه‌يد، ئه‌وه سه‌رۆك هه‌رێم ك وه‌رپرسيارێتی واقعی و ياسايی وه‌ڕيه‌وبردن ئی بار كورده گرته‌سه مل، خوازيار ئه‌وه بوی وه‌ليا بڕيار بيه‌ن، يه‌يش له‌يوا ئه‌كا گشتمان وه‌رپرسيارێتی قوناغ ئاينده بگريمنه مل، ك ئوميده‌يل گه‌شن و ئاسووه‌يل رووشنن له‌وه‌رده‌ممان، ئمجا ئه‌گه‌ر خودانه‌خواسته گرفتيش هاته ڕيمان، ئه‌وه ئيراده‌يلمان بته‌وتر بوون، چوينكه ملله‌تيگ ها له پشت ئی بڕياره‌يله‌و. ئه‌وه‌كيش ئمڕوو جوور وه‌رپرسيارێتی گه‌ورايگ ئه‌كه‌فيده مل نوێنه‌ره‌يل ملله‌ت "په‌رله‌مانتاره‌يل"ئه‌وه‌سه ك گوزارش راسكانی له رای ملله‌ت داشتوون، چوينكه مێژوو وه‌پيمان ئويشيد هويچ وه‌ختيگ جوور ئيسه ده‌رفه‌ت ئه‌رامان له‌بار نه‌ويه‌و هويچ وه‌ختيگيش مه‌يل سه‌روه‌خوه‌يی وه‌ی ئه‌نازه‌ی ئمڕووه له ده‌روينمان قويله‌و نه‌ويه.\nئمجا وه‌ل ئه‌و وه‌رپرسيارێتی مێژووييشه ك سه‌رۆك هه‌رێم په‌يای كرد، وه‌رپرسيارێتی ئه‌وه‌يش ئه‌كه‌فيده بان گشتمان ك وه يه‌كه‌و بڕيار بيه‌يم و هه‌وڵ بيه‌يم وه هه‌ڵويست دروسيگ بكه‌يمنه‌ی سه‌ره‌تای نه‌ريتيگ سياسی ئه‌را نه‌وه‌يل ئاينده.


ڕیفراندۆمی هەرێمی کوردستان سەقامگیریی ناوچەکە ده‌شێوێنێ - Mehr News Agency\n2 kewçêrê 2017 - 08:05\nNews Code 13291\nڕیفراندۆمی هەرێمی کوردستان سەقامگیریی ناوچەکە ده‌شێوێنێ\nوەزیری دەرەوەی ئێران وتی: لە ناوچەی ئێمەدا، ڕێزنان بۆ سنوورەکان و تەواوەتی سەرزەوینیی وڵاتان بایەخێکی ئەوتۆی هەیە، دەنا بەرەوڕووی هەلومەرجێک دەبینەوە کە کۆنتڕۆڵیان زۆر دژوارە.\nبە ڕاپۆرتی ئاژانسی هەواڵی مێهر بە گێڕانەوە لە دەنگی و ڕەنگی کۆماری ئیسلامی، کەناڵی تەلەفیزیۆنیی "الجزیره" ڕایگەیاند: وەزیری دەرەوەی ئێران لە وتووێژ لە گەڵ ئەو کەناڵە جەختی لەوە کردۆتەوە کە ڕیفراندۆمی هەرێمی کوردستان سەقامگیریی ناوچەکە دەخاتە مەترسییەوە.\nمحەمەد جەودا زەریف لە لێدوانێک بۆ هەواڵنێری ئەو کەناڵە لە واشنتۆن، سەبارەت بە هەڵوێستی ئێران هەمبەر بە ڕیفراندۆمی سەربەخۆیی هەرێمی کوردستان، وتی: سیاسەتی ئێمە هەمبەر بە ڕیفراندۆم بە پێی ئامانجی ئێمە بۆ سەقامگیریی ناوچەکە دیاری دەکرێت. ئێمە هاوڕێیانی هەمیشەیی کوردەکان بووین و هەین. ئێمە لە ئێراندا کوردمان هەیە و پەیوەندیی زۆر باش لە نێوانماندایە. لە هەمانکاتدا ئێمە پەیوەندییەکی تایبەتیشمان لە گەڵ دەوڵەتی هەرێمی کوردستان هەیە و هەر وەک وتم ئێمە یەکەمین وڵات بووین کە پاش هێرشی داعش یارمەتیی کوردەکانی عێراقمان دا.\nزەریف وتیشی: ئەو ڕیفراندۆمە نایاسایی و لە دژی دەستووری عێراق دەزانین و لامان وایە دەبێتە هۆی ناسەقامگیری لە ناوخۆی عێراق و لە ئەنجامدا لە بەرژەوەندیی هاوڕێیانی کوردمان لە عێراقدا نابێت. کوردەکانی عێراق لە دوای ڕووخانی سەدام دەسکەوتی زۆریان بووە و دەتوانن بە دانوستان لە چوارچێوەی دەستووری عێراق دەستکەوتگەلێکی زیاتر مسۆگەر بکەن. بە بڕوای ئێمە بەڕیوەبردنی ڕیفراندۆم هەنگاوێکی ڕاچڵەکێنەر و بە پێچەوانەی بەرژەوەندیی ناوچە و هاوڕێیانی کوردمان بووە.\nوەزیری دەرەوەی ئێران لە وەڵامی پرسیار لەوەی کە ئایا ویستی کوردەکان بۆ جیابوونەوە لە عێراق بە یاسایی دەزانیت؟ ڕایگەیاند: بە بڕوای من، پرسەکە لێرە گرێ دەروەستی بە پاوەجێی و و ئاسایشی ناوچەکەوە هەیە. سەبارەت بە هاوڕێیانمان لە عێراق و پێکهاتەکانی دیکەی ئەو وڵاتە باشتر وایە پێکەوە یەکگرتوو بن و تەواوەتی سەرزەوینی و یەکپارچەیی نیشتمانیی عێراق بپارێزن. لە ناوچەی ئێمەدا، ڕێزنان بۆ سنوورەکان و تەواوەتی سەرزەوینیی وڵاتان بایەخێکی ئەوتۆی هەیە، دەنا بەرەوڕووی هەلومەرجێک دەبینەوە کە کۆنتڕۆڵیان زۆر دژوارە و زیان دەگەیێنێت بە بەرژەوەندیی هەموو لایەنەکان بە تایبەت پێکهاتە جۆراوجۆرەکانی عێراقی.


ئێران لە شەڕی داعشدا بە هێز و چەک و ڕاوێژکار یارمەتیدەری پێشمەرگە بوو - Mehr News Agency\nAP ١٣٩٩ Dey ٩ ١١:٣٩\nNews Code 35371\nئەمینداری گشتی وەزارەتی پێشمەرگەی هەرێمی کوردستان:\nئێران لە شەڕی داعشدا بە هێز و چەک و ڕاوێژکار یارمەتیدەری پێشمەرگە بوو\nئەمینداری گشتی وەزارەتی پێشمەرگەی هەرێمی کوردستان جەختی کرد کە ئێران بە فەرماندەیی حاجی قاسم سولەیمانی یەکەم وڵات بوو کە بۆ یارمەتیدانی هێزەکانی پێشمەرگەی هەرێمی کوردستان و هێزە عێراقییەکان هات.\nئاژانسی هەواڵی مێهر، بەشی نێودەوڵەتی: ساڵوەگەڕی شەهید کرانی سەردار حاجی قاسم سولەیمانی فەرماندەی فەیلەقی قودسی سوپای پاسداران، دەرفەتێکە بۆ ئەوەی زیاتر باس لە ڕۆڵ و کاریگەریی ئەو ژنڕاڵە ئێرانییە لە شەڕی داعش و شکست دانی تیرۆریستان لە ڕۆژهەڵاتی ناوەڕاست بکرێت.\nزۆربەی ئەو وڵاتانەی ناوچە، کە خەڵکەکەی چووەتە مەیدانی شەڕ لە گەڵ ستەمکار و چەوسێنەر و تیرۆریستان دەڵێن کە لە لایەن ئێرانەوە بە فەرماندەیی هێزی قودسی سوپا یارمەتی دراوە بە هێز و ڕاوێژکار و چەک و تەقەمەنی.\nهەواڵنێری مێهر سەبارەت بە هاوکاری ئێران و حاجی قاسم سولەیمانی لە گەڵ هێزەکانی عێراق و هێزی پێشمەرگەی هەرێمی کوردستان بۆ بەرەنگاریی داعش، دیمانەیەکی لە گەڵ فەریق جەبار یاوەر مەندە ، ئەمینداری گشتی وەزارەتی پێشمەرگەی هەرێم، ساز داوە، کە دەقەکەی لە خوارەوە دێت.\nپەیوەندی سەردار سولەیمانی و پێشمەرگە\nفەریق جەبار یاوەر سەبارەت بە پەیوەندی حاجی قاسم سولەیمانی لە گەڵ هەرێم وتی: حاجی قاسم سولەیمانی زۆربەی پەیوەندییەکانی لە گەڵ فەرماندەکانی پێشمەرگە لە بەرەی شەڕ دژی داعش و لەگەڵ سەرکردە سیاسییەکانی کورد و عێراقی بووە.\nوتیشی: هێڵی بەرگری لە هێرشی داعش لە سنووری هەرێمی کوردستان و ئێران، لە ناوچەکانی خانەقینەوە دەسیپێکرد تا ناوچەکانی قەرەتەپە و جەلەولا و تووز خورماتوو ، کەرکووک هەتاکوو موسڵ. کاتێک لە ساڵی 2014 ، یەکەمجار موسڵ و دوای ئەوە پارێزگای سەلاحەدین و هەندێ ناوچەی سەر بە دیالە، ڕۆمادی، تاکوو گەیشتە نزیک دەروازەکانی بەغدا کەوتە بەر پەلاماری تیرۆریستانی داعش، هیچ هاوپەیمانێتیەکی نێودەوڵەتی دروست نەکرابوو و یەکەم وڵات کە بە هانای هێزەکانی عێراق و هێزی پێشمەرگەی هەرێمی کوردستانەوە هات بۆ بەرگری لە پێشڕەوییەکانی داعش و ڕێگری لە داگیرکردنی هەموو عێراق، بێ گومان کۆماری ئیسلامی ئێران بوو.\nحاجی قاسم سولەیمانی لە ڕوانگەی پێشمەرگەوە\nفەریق جەبار یاوەر زیادی کرد کە من حاجی قاسمم نەبینیوە بەڵام بیستوومە لە هێزەکانی پێشمەرگە و ئەو فەرماندانەی لە گەڵ حاجی قاسم سولەیمانی لە شەڕگەکان و لە سەنگەرەکانی بەرەنگاریی داعش پەیوەندییان هەبووە؛ دەڵێن کە سەردار سولەیمانی کەسایەتییەکی بەهێزی هەبووە و هێمن و بێدەنگ بووە، بەردەوام خۆش ڕوو و خۆڕاگر بووە بۆ هەموو شتێک. زۆر زۆر سادە بووە لە هەموو ڕوویێکەوە و شارەزایەکی بە ئەزموونی سەربازی و شەڕی مەیدانی بووە. شارەزایەکی زۆر گەورە بووە لە سەر جوگرافیای ئەو ناوچانەی شەڕی تێدایە و خۆراگر بووە لە مەسەلەی نەخەوتن و ڕۆیشتن و هاتووچوو کردن بە پێی و شەڕی درێژخایەندا.\nئێران بە هێز و چەک و ڕاوێژکار هاتە شەڕی داعش\nئەمینداری پێشمەرگە جەختی کرد کە فەرماندەکانی هێزی پیشمەرگە دەگێڕینەوە کە ئێرانیەکان هەم وەکوو هێزی شەڕکەر و هەم راوێژکار و هەمیش بە دابین کردنی چەک و تەقەمەنی هاتبوونە مەیدان و دیارە کە ئەو ئامادەبوونەی ئێران لە شەڕی داعش لە عێراق و هەرێمی کوردستان بە فەرماندەیی سەردار حاجی قاسمی سولەیمانی بووە.\nئەوەشی وت: ئەو هێزانە بە فەرماندەیی حاجی قاسم سولەیمانی هاوکاری باشی هێزی پێشمەرگەیان کرد تاکوو رێگە نەدرێت داعش بێتە ناو هەرێمی کوردستان و شاروشارۆچکەکانی داگیر بکات.\nجەبار یاوەر بە ئاماژە بەوەی کە لە مانگی 8ی ساڵی 2014 هێزی هاوپەیمانی دژە داعش بە بەشداریی زیاتر لە 60 وڵاتی جیهان دامەزار و ئەو هێز و ڕاوێژکارانە بە ڕێککەوتنێک لە گەڵ حکوومەتی فیدڕالیی عێراق هاتنە ناو وڵات و هەندێک لەو هێز و بنکانەش هێنرانە هەرێمی کوردستان، زیادی کرد: هەتا ئەوکاتەی کە داعش مابوو و وەک مەترسی بوو لە سەر عێراق و هەرێمی کوردستانیش ئێران بە تایبەتی لە جەلەولا و نزیک بە تووزخورماتوو وکەرکووک بێ گومان هەم راوێژکاران و هەم خودی حاجی قاسم سولەیمانی ڕۆڵی گەورەی هەبوو لە پشتیوانی کردنی هێزەکانی پێشمەرگەی هەرێمی کوردستان هەم لە باری ڕاوێژکاریەوە و هەم بە چەک و چۆڵ و تەقەمەنی.\nحاجی قاسم تەنیا لە عێراق و هەرێم نەبووە\nڕاشیگەیاند: دیارە وەکوو هەموو لایەک کە باس دەکەن حاجی قاسم سولەیمانی تەنیا لە عێراق و هەرێمی کوردستان نەبووە بۆ شەڕ دژی تیرۆریستان بەڵکوو لە زۆر ناوچەی تریش وەکوو فەرماندەیەکی ناودار کە پەیوەندییەکی یەکجار زۆری نێودەوڵەتی هەبووە دەرکەوتووە،حاجی قاسم سولەیمانی پەیوەندی زۆر باش و گەرموگۆڕی هەبووە لە گەڵ سەرکردە سیاسییە و سەربازییەکانی ناوچەی ڕۆژهەڵاتی ناوەڕاست و بە تایبەتی عێراق و هەرێمی کوردستان و سووریا و لوبنان و بە گوێرەی ئەزموونی شەڕ، ڕۆڵی کارایشی هەبووە لە شەڕەکاندا.\nگرینگی ئاسایش و هێمنایەتی هەرێمی کوردستان بۆ ئێران\nجەبار یاوەر وتی: سنووری دەوڵەتی فیدراڵی عێراق لە باکووری ئەم وڵاتە کە دەکەوێتە سنووری نێوان هەرێمی کوردستان و ئێران زۆر بەرفراوانن و نزیکی 750 کیلۆمەترە ئەمە ناوچەیەکی زۆر فراوانە کە لە سنووری هەولێرەوە دەستپێدەکات و تێدەپەڕێت بە ناوچەکانی قەڵادزێ و سلێمانی و هەتاکوو دەگاتە ناوچەکانی سنووری خانەقین و بێ گومان کۆماری ئیسلامی ئێران زۆر بۆی گرنگە کە ئاسایش و هێمنایەتی ئەم سنوورانە پاریزراو بێت.\nوتیشی: لەبەر ئەوەیە ئەمنییەتی هەرێمی کوردستان بۆ ئێران خاڵێکی زۆر گرینگە و لە کاتی پەلاماری داعشدا بۆ ناوچەکانی عێراق ، تیرۆریستانی داعش گەیشتنە سنووری خانەقین و جەلەولا و داگیریان کرد و بوونە هەڕەشەیەکی جدی لە سەر ئاسایش و ئەمنیەتی سنووری ئێران.\nئەوەشی وت کە ئێران بە بێ درێغ کردن هاتە مەیدانی بەرەنگاریی داعش و لە سەنگەرەکانی پێشمەرگە و هێزەکانی عێراقەوە شەڕی لە گەڵ تیرۆریستان کرد تاکوو ئەو ناوچانە لە داعش پاک بێتەوە و ئاسایش بگەڕێتەوە بۆ عێراق و هەرێمی کوردستان و ڕێگرییش بکرێت لەوەی داعش دزە بکاتە سنووری ئێران.\nفەریق جەبار یاوەر ئاماژەی بە گرینگی بازرگانی ئەو سنوورانەی نێوان ئێران و هەرێمی کوردستانیش دا و رایگەیاند: ئەو سنوورانە بازرگانین و ئاڵوگۆڕی بازرگانی گەورەیان تێدا دەکرێت و زۆر کاڵای ئێرانی لەم سنوورانەوە هەناردە دەکرێت و پاراستنی ئەم سنوورە ئابووری و بازرگانیانە بۆ هەرێم و بۆ ئێرانیش گرینگە، ئەمە سەرەڕای پەیوەندی دۆستانە و سیاسی لە نێوان هەموو لایەنە کانی هەرێمی کوردستان و کۆماری ئیسلامی ئێرانە کە لەمێژەوە بەردەوامە و لە ئاستێکی باڵادایە و تۆکمەیە. ئێران لە کاتی شەری کورد لە گەڵ سەدام حسێن هەم پەناگەبوو بۆ لایەنە سیاسییەکان و پێشمەرگەکانی کورد و هەم پشتیوانی ئەو خەباتە بوو.\nحاجی قاسم سولەیمانی


وەرگەڕانی تراکتۆری بەرهەمی ئێران، کوژرانی وەرزێڕێکی کوردی لێکەوتەوە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران وەرگەڕانی تراکتۆری بەرهەمی ئێران، کوژرانی وەرزێڕێکی کوردی لێکەوتەوە\nوەرگەڕانی تراکتۆری بەرهەمی ئێران، کوژرانی وەرزێڕێکی کوردی لێکەوتەوە\nڕۆژی کورد: نەبوونی ئیمکانات و ئیمەنیی پێویست بۆ وەرزێڕانی کورد لە گوندەکانی کوردستان کە بەو هۆیەوە وەرزێران بۆ چاککردنەوەی کەلوپەلی وەرزێڕی سەردانی شارەکان دەکەن، ساڵانە دەیان وەرزێڕ لە رێگەی دەرەوەی شارەکاندا دەبنە قوربانیی ئەو بێ ئیمکاناتییە.\nبەپێێ ڕاپۆرتی گەیشتوو بە ڕۆژی کورد، ڕۆژی سێ‌شەممە وەرزێڕێکی کوردی خەڵکی گوندی “هەبەکی”ی سەربە شاری سەقز کە بە تەراکتۆر بەرەو بۆکان دەڕۆیشت، بەهۆی وەرگەرانی تەراکتۆرەکەوە گیانی لەدەست دا.\nبەگوتەی سەرچاوەیەکی ئاگادار، ئەو وەرزێڕە کە ناوی ساڵح محەمەدی یە، دەستبەجێ لەو ڕووداوەدا گیانی لەدەست داوە.\nهۆکاری هاتنە ئارای ئەو ڕووداوە دیار نییە، بەڵام دەگوترێ نابراو بە مەبەستی چاک‌کردنەوە تراکتۆرەکەی بەرەو بۆکان بەڕێ کەوتبوو.\nئەو وەرزێڕە کوردەی خەڵکی هەبەکی، تەمەنی ٥٥ ساڵ و خێزانداریش بووە و لە گوندی هەبەکی لە ٢٥ کیلۆمیتریی شاری بۆکان، سەرقاڵی وەرزێڕی بووە.\nخراپیی کەلوپەلی وەرزێڕی، نەبوونی ئیمەنی، نەبوونی بیمەی سەرنشینانی تراکتۆر کە ئاکامی هاوکاری نەکردنی “جیهادی کشاوەرزی” پارێزگەکانی کوردستانە، ساڵانە دەیان وەرزێڕی کورد لە وەرزەکانی بەرهەم‌هێناندا گیانیان لەدەست ئەدەن.\nبەگوتەی وەرزێڕان، لەماوەی ساڵانی رابردوودا سەرەڕای ئەوەیکە ئیدارەی کشاوەرزی پارەیەکی بەرچاوی لە وەرزێڕانی کورد بۆ پێدانی تەراکتۆر وەرگرتووە، بەڵام پاش چەند ساڵ چاوەڕوانی تراکتۆری بێ کەڵک و دروستکراوی ئێرانیان پێدراوە.\nلەو پەیونەدییەدا وەرزێڕێکی کورد لە شاری سەقزەوە بە هەواڵنێری ڕۆژی کوردی راگەیاند: لە سالی ٨٧ دا کە پێشتر ١٢ ملیۆن پارەم خستبووە حیسابی دەوڵەتەوە، تراکتۆرێکی فرگوسۆنی دروستکراوی شیرکەتی تراکتۆرسازیی ئێرانم وەرگرت، بەڵام ئێستا تەنیا پاش ٨ ساڵ کار پێکردن بە تەواوەتی چۆتە ریزی تەراکتۆرە لەکار کەوتووەکانەوە.\nبابەتی پێشووهەیاس کاردۆ: وت و وێژی یەک لایەن و دوو لایەن لە گەڵ کۆماری ئیسلامی کەشی تەوەهووم لە نێو تێکۆشەرانی کورد دروست دەکا\nبابەتی دواتربە مەبەستى پشتیوانى لە کەبودوەند خۆپێشاندانەک لە بەرامبەر باڵوێزخانەى کۆمارى ئیسلامى لە وڵاتى دانمارک بەڕێوە دەچێت


قائیمقامییەتی سلێمانی ئەمڕۆ سێشەممە 2ی ئازار ئاماری کار و چالاکییەکانی لیژنەکانی بڵاوکردەوە و ڕایگەیاند کە لە ماوەی مانگی ڕابردوودا دەستبەسەر 397 پارچە دەرمان و فریاگوزاری تەندروستی و حەپدا گیراوە.\nلە ڕاگەیەنراوێکدا قائیمقامییەتی سلێمانی ڕایگەیاند، “لیژنه‌ی سه‌لامه‌تی كرێكار لە مانگی ڕابردوودا سه‌ردانی (134) كارگه و كۆمیانیا و شوێنكاریان كردووه و به‌دواداچوونه‌كانیان له‌ڕووی ته‌ندروستی و سه‌لامه‌تی كرێكار له‌كاتی كاركردن و شوێنی مانه‌وه‌یان و سه‌رجه‌م مه‌رج و ڕێنماییه‌كانی دیكه‌ی كاركردن كردووه كه پێویسته خاوه‌ن شوێنه‌كانی كاركردن پابه‌ندبن پێوه‌ی”.\nلە ڕاگەیەنراوەکەدا هاتووە، “له‌لا‌یه‌ن لیژنه‌ی سه‌لامه‌تیی كرێكاری قائیمقامیه‌تی سلێمانیه‌وه، ڕێنماییه‌كانی كاركردن و سه‌لامه‌تی له‌كاتی كاركردندا به زیاتر له 2.850 كرێكار دراوە”.\nبەپێی ڕاگەیەنراوەکەی قائیمقامییەت، “لە مانگی ڕابردوودا ده‌ستیان به‌سه‌ر 336 پارچه ده‌رمان و فریاگوزارییه ته‌ندروستییه سه‌ره‌تاییه‌كان، 61 پارچە حه‌پی جۆراوجۆر، 23 مه‌ڵهه‌م، 29 ده‌رزی و 10 نۆرماڵ سلین له‌یه‌كه‌ی ته‌ندروستییه‌كان گرتووه، هه‌روه‌ها له چیشتخانه‌ی شوێنه‌كاندا ده‌ست به‌سه‌ر 119 كیلۆگرام خوارده‌مه‌نی خراپ ماوه‌به‌سه‌رچوو له‌گه‌ڵ 24 مه‌نجه‌ڵ و سینی و هه‌ندێ پێداویستی دیكه‌ی ژه‌نگكردودا گرتووه له ئاماده‌كردنی خواردمه‌نییدا به‌كارده‌هێنرێت”.\nسه‌باره‌ت به پابه‌ندبوون به ڕێنماییه ته‌ندروستیه‌كان له چێشتخانه و ئه‌و خوارده‌مه‌نییه‌ی له كارگه‌كاندا بۆ كرێكاره‌كان ئاماده ده‌كرێت، تەلار عەلی، نوێنەری وەزارەتی کار لە لیژنەی سەلامەتی کرێکار وتی: “به‌شێك له چێشتخانه‌ی كارگه‌كان پابه‌ندن به مه‌رج و ڕێنماییه‌كانی ته‌ندروستی و به‌شێكی كه‌میشیان سه‌رپێچی ئه‌نجام ده‌ده‌ن، بۆیه له‌لایه‌ن لیژنه‌ی سه‌لامه‌تی كرێكارانی قائیمقامیه‌تی سلێمانیه‌وه سه‌رپێچیكاران ڕوبه‌ڕووی ڕێكاره یاساییه‌كان ده‌كرێنه‌وه”.\nلە ڕاگەیەنراوەکەدا فەرمانێکی قائیمقامییەت هاتووە کە دەڵێت، “له‌مانگی داهاتوه‌وه پێویسته سه‌رجه‌م شوێنه‌كان گرێبه‌ستی كاركردن له‌گه‌ڵ كرێكاره‌كان ئه‌نجام بدات، هه‌ر شوێنێكیش گرێبه‌ستی نێوان شوێنه‌كه و كرێكاره‌كانی نه‌بێت، له‌لایه‌ن قائیمقامیه‌تی سلێمانیه‌وه ڕوبه‌ڕووی ڕێكاری یاسایی ده‌كرێته‌وه”.\nلە کاتی گردبوونەوەی کۆمەڵێک هاوڵاتیی کورد لە گەڕەکی دەڕەدرێژی شاری کرماشان، هێزە ئەمنییەکان تەقەیان لە خەڵکی کردووە و…


“فراكسیۆنی سەوز كاری لە پێشینەی هێنانی پرۆژە یاسایی بودجەی 2021 دەبێت بۆ ناو په‌رله‌مان” – SNN\nHome›ئابووری›“فراكسیۆنی سەوز كاری لە پێشینەی هێنانی پرۆژە یاسایی بودجەی 2021 دەبێت بۆ ناو په‌رله‌مان”\n“فراكسیۆنی سەوز كاری لە پێشینەی هێنانی پرۆژە یاسایی بودجەی 2021 دەبێت بۆ ناو په‌رله‌مان”\nكاروان گه‌زنه‌ى، ئه‌ندامى فراكسیۆنى سه‌وز له په‌رله‌مانى كوردستان | فۆتۆ: په‌رله‌مانى كوردستان\nئەندامێكى فراكسیۆنی سەوز لە پەرلەمانی كوردستان رایدەگەیه‌نێت: سەرباری ئەوەی لە خولەكانی رابردوودا ئێمە كۆمەڵێك پرۆژە یاسامان ئاراستەی دەستەی سەرۆكایەتی پەرلەمان كردووە ئێستا هەوڵەكانمان دەستپێكردووە بۆ ئەوەی ئەمساڵ پرۆژەیاسایی بودجەی هەرێمی كوردستان بهێنينە ناو پەرلەمانی كوردستان.\nكاروان گەزنەیی، ئەندامی فراكسیۆنی سەوز لە پەرلەمانی كوردستان بە SNNی راگەیاند: “سەرباری ئەوەی لە خولەكانی دیكەی رابردوودا ئێمە كۆمەڵێك پرۆژە یاسامان ئاراستەی دەستەی سەرۆكایەتی پەرلەمان كردووە، به‌ڵام ئێستا هەوڵەكانمان دەستپێكردووە بۆ ئەوەی ئەمساڵ پرۆژە یاسایی بودجەی هەرێمی كوردستان بهێنینە ناو پەرلەمانی كوردستان بە ئامانجی شەفافیەت و ئاشكراكردنی زیاتری داهاتی نەوت، هەروەها ئەو رێككەوتنەی كە لە نێوان هەرێم و بەغدا دەكرێت لەسەر پرۆژە بودجەی ساڵی داهاتوو”.\nوتیشی: “هەوڵدەده‌ین چارەسەری ئەو كێشەیه بكەین كە حكومەتی هەرێمی كوردستان بە نایاسایی بڕیاریداوە مووچەی فەرمانبەران بە رێژەی 21٪ ببڕێت، هەموو ئەمانە و چەند پرسێكى تریش لەم خولە و وەرزی نوێى پەرلەمانی كوردستان ئەركی سەرەكیی فراكسیۆنی سەوز دەبێت، هەماهەنگی لەگەڵ فراكسیۆنەكانی تریش دەكەین بۆ ئەوه‌یی بتوانین زیاتر خزمەت بە كۆمەڵانی خەڵكی كوردستان بكەین”.\nلە ساڵی 2013وە تاوەكو ئێستا پرۆژە یاسایی بودجەی هەرێمی كوردستان نەهاتۆتە پەرلەمانی كوردستان، بە بۆچوونی پەرلەمانتارانیش، “تا ڕادەیەك ناڕوونی لە داهات و خەرجییەكانی حكومەتدا هەیە، بۆیە كار بۆ هێنانی بودجەی ساڵی 2021 هەرێمی كوردستان دەكەن بۆ پەرلەمانی كوردستان”.\nسوپاى پاسداران 3 كۆڵبه‌رى ڕۆژهەڵاتی کوردستانى كوشت\nبەهۆی بەهێزی بوومەلەرزەکەوە زەنگی تسۆنامی لە ویلایەتی ئالاسکای ئەمریکا لێدرا\n“بووكه‌كه‌ى داعش” ده‌گه‌ڕێته‌وه به‌ریتانیا بۆ ئه‌وه‌ى شه‌ڕى ناسنامه‌كه‌ى بكات\nكونسوڵی كۆماری میسری عەرەبی لە هەولێر، كۆچی دوایی كرد\nئینفۆگرافی: بەرشەلۆنە 109.5 ملیۆن یۆرۆی لە فرۆشتنی یاریزانان دەستکەوتووە


کوارگ، کارگ، کۆڤارک، قارچک، هەڵچ، کومک بە چەندین جۆرە لە زیندەوەران دەوترێت کە خۆراکی خۆیان لە بەرھەمی دیکەی گیانلەبەران بە دەست دێنن. کوارگەکان خانەکانی فرە ناوک و دیوارە خانەیەکی ڕەقیان ھەیە. کلۆرۆفیلیان تێدا نییە سەر بە شانشینی کەڕووەکانن. جۆرەکانی کوارگ لە هەزاران تێدەپەڕێت. بەشێکیان خۆراکین؛ بەشێکیان ژەهرین و کوشندەن و بەشێکیشیان دەرمانین و بۆ چارەسەری نەخۆشی و بەهێزکردنی لەش بەکاردەهێنرێن. کاتێ کە باس لە کارگ دەکرێت، دەبێ ئاماژە بە پزلیک و دۆمبەڵان و کەڕوو و برشەکانیش بکرێت کە هەموویان پێکەوە لەگەڵ چەند جۆرێک لە هەوێنەکان و کەڤژەکان شانشینی کەڕوو پێکدەهێنن.\nکەڕوەکان خۆنەژێنن ئەوانیش ناتوانن خۆرکە کە بگرن یا گەمارۆیبدەن بۆیە ناچارن لە نزیک خۆرکەکانیان بژین، زۆربەی کەڕوەکان بەکارھێنەرن خۆرکە ماددەکان بەدەست دێنن بەھۆی دەردانی ئاوگەکانی ھەرس بەسەر سەرچاوەی خۆرکەکەیدا، پاشان مژینی خۆراکە ھەرس کراوەکە، زۆربە ی کەڕووەکان شیکەرەوەن واتا ماددە ڕووەکی گیانەوەرییە مردووەکانی دیکە شی دەکەنەوە و کەڕووەکانی دیکە مشەخۆرن.\nھەندێ لە کەڕووەکان بە سوود گۆڕینەوە لەگەڵ زیندەوەری تردا دەژین بۆ نمونە زۆر لە کەڕوەکان لەسەر ڕەگی ڕووەکەکان یان لە ناویدا گەشە دەکەن ڕووەکە کە خۆراکە ماددە دابین دەکات بۆ کەڕووکە ھەورەھا کەڕووکەش یارمەتی ڕەگەکە دەدات لە مژینی خاوەکان و ڕووکەکە دەپارێزی لە ھەندێ زیندەوەر کە دەبیتە ھۆی نەخۆشی ئەم پەیوەندیەی لە نێوان ڕووەک و کەڕوودا ھەیە بە پەیوەندی ئالوگۆڕی سوود ناسراوە کەڕووە ڕەگیەکان ناودەبرێ بە mycorrhiza\nکەڕووە تورەگەییەکان کەڕووە تورەگەییەکان ھەریەک لە ھەوێنەکان و دومبەڵان و ھێشوەدارەکان دەگرێتەوە کەڕووە تورەگەییەکان ناتوخمانە و توخمانە زۆردەبن لەکاتی توخمە زۆربوندا کەڕووکە چەند تورەگەیەک پێکدێنێ کە ئەو سپۆرانەی توخمانە بەھەمھێنراون لە ناویدا پەرەدەسێنن زۆربەی کەڕووە تورەگەیەکان فرەخانەن جگە لە ھەوێنە کە تاکخانەن لە کاتێکدا ھەوێنە ناتوخمانە زۆردەبن بە رێگەیەک کە بە گۆپکەکردن ناسراوە، لە کرداری گۆپکەکردندا خانەیەکی نوێ لە خانەیەکی پێشینە پەیدادەبێ ھەندێ لە کەڕووە تورەگەیەکان گرنگی زۆریان ھەیە بۆ مرۆڤ لەوانەش ھەوێنەکان کە لە دروستکردنی نان بەکاردێن وە ھەندێ کەڕووی تورەگەیی دیکە سەرچاوەن بۆ دژە زیندەیەکان و ڤیتامینەکان و ھەندێ کەڕووی تورەگەیی دۆمەبلان و ھێشوەدارەکان بە ھایەکی بەرزیان ھەیە وەک خۆراکی مرۆڤ زۆر لە کەڕووە تورەکەدارەکان کەڕووی مشەخۆرن. دەبنە ھۆی چەندین نەخۆشی وەک نەخۆشی درەختەکانی کەستەنە (شابەڕوو) و نەخۆشی درەختەکانی بناوی ھۆڵەندی\nوەرگیراو لە «https://ckb.wikipedia.org/w/index.php?title=کوارگ&oldid=946416»\nئەم پەڕەیە دواجار لە ٢١:١٩ی ١٥ی ئایاری ٢٠٢٢ نوێ کراوەتەوە.


پێش 4 هەفتە ژمارەی بینراو 518\nله تاقیكردنه‌وه‌یه‌كی جیاوازدا به‌شێك له‌و كه‌سانه‌ی توشی ڤایرۆسی كۆرۆنا بوون و چاكبونه‌ته‌وه دوباره توشی ڤایرۆسه‌كه ده‌كرێنه‌وه بۆ ئه‌وه‌ی بزانن به‌رگری له‌شیان تا چ ڕادده‌یه‌كه.\nبه‌گوێره‌ی ئه‌و هه‌واڵه‌ی پێگه‌ی" سكای نیوز" ی به‌ریتانی بڵاویكردۆته‌وه تیایدا هاتووه كه تاقیكردنه‌وه‌كه له زانكۆی "ئۆكسفۆرد" له به‌ریتانیا ئه‌نجام ده‌درێت و ئه‌و كه‌سانه‌ی ئاماده‌ن بۆ ئه‌وه‌ی‌تاقیكردنه‌وه‌كه‌یان له‌سه‌ر بكرێت بڕی 5 هه‌زار جونه‌ی ئه‌سته‌رلینیان پێده‌درێت.\nئه‌و كه‌سانه‌ی تاقیكردنه‌وه‌كه‌یان له‌سه‌ر ده‌كرێت ته‌مه‌نیان له‌نێوان 18-30 ساڵدایه و پێشتر توشی ڤایرۆسه‌كه بوون و جارێكی دیكه له ژینگه‌یه‌كی داخراودا ڤایرۆسی كۆرۆنا ده‌كرێته له‌شیانه‌وه و ئه‌م كه‌سانه ناچار ده‌كرێن ماوه‌ی 17 ڕۆژ له نه‌خۆشخانه بمێننه‌وه بۆ ئه‌وه‌ی كه‌سی دیكه توش نه‌كه‌ن.\nمه‌به‌ستی زاناكان له‌م تاقیكردنه‌وه‌یه ئه‌وه‌یه بزانن كه بڕی پێویست له ڤایرۆس چه‌نده بۆ ئه‌وه‌ی دوباره كار له به‌رگری له‌شی ئه‌م كه‌سانه بكات بۆ ئه‌وه‌ی توشی ڤایرۆسه‌كه ببنه‌وه له‌كاتێكدا پێشتر توشبوون و چاكبونه‌ته‌وه.


ماڵپەڕەی ئیندیپێندێنتی بڵاویكردەوە، ڕەوتی ڕووداوەكانی 72 كاتژمێری ڕابردوو لە بەغدا كە جیاوازبوو لە كاری ئاسایی حكومەتی عێراق بڕێكی زۆر متمانەی دروستكردووە و شتێك دەسكەوتی تێدابووە بۆ یەكلاكردنەوەی پرسی میلیشیاكان.\nماڵپەڕەكە لە ڕاپۆرتێكی درێژدا كە "ناس كورد" بەدواداچوونی بۆ كردووە (30 كانونی یەكەم 2020)، بە گرنگییەوە باس لە هەنگاونانی حكومەتی كازمی دەكات بۆ دەستگیركردنی گروپێك بەتۆمەتی تێوەگلان لە هێرشە موشەكییەكانی سەر باڵیۆزخانەی ئەمەریكا كە ئەمەش لەكاری حكومەتەكانی پێشوودا نەبووە.\nهاوكات لەگەڵ ئەمەشدا ئەوەی بە گرنگ زانیوە كە میلیشیا وەلائییەكانی ئێران ناچاربوون پاشەكشە بە گوتاری توندڕەوانەی خۆیان بكەن و خۆیان لە هێرشكردنە سەر باڵیۆزخانە بێبەری بكەن و پشتیوانی كاری دەوڵەت بكەن لە عێراق، ئەگەرچی رەنگە بەشی زۆری ئەمەیان لەژێر كاریگەریی ترسەكانی كاردانەوەی توندی دۆناڵد ترەمپی سەرۆكی ئەمەریكادا بێت بەرامبەر ئێران."\nهاوکات ڕۆژنامەی شەرقولئەوسەتی چاپی لەندەن بڵاویكردەوە، حكومەتی مستەفا كازمی لە بەردەم دوا تاقیكردنەوەی قورسدایە لەگەڵ باڵە چەكدارەكانی شوێنكەوتەی ئێران و بەرەنجامی ئەم ڕووبەڕووبوونەوەیەش كەش و ڕەوتی هەڵبژاردنەكانی داهاتوو دیاری دەكات.\nساڵی ڕابردوو 500 دەوڵەمەنترینەکانی جیھان 1.8 تریلیۆن دۆلاری قازانجیان کردووە\n2021.01.02 - 23:45\nیەکێتی پیاوان ئاماری کوشتن و خۆکوشتنی پیاوانی لە شەش ساڵی ڕابردوو بڵاوکردەوە\n2021.01.02 - 11:09\n2021.01.10 - 10:19\nنرخی دۆلار بەرزبوویەوە\n2021.01.10 - 09:46\nخواردنەوە گازییە بێشەکرەکان مەترسى توشبوون بە جۆرێکی شەکرە زیاتر دەکەن\n2021.01.09 - 23:28


4/5/2021 - 21:12\nئێواره‌ی ئه‌مڕۆ سێشه‌ممه ٢٠١٢/٥/٤ نێچیرڤان بارزانی، سه‌رۆكى هه‌رێمى كوردستان پێشوازی له مارشاڵ سامی سامپسۆن گه‌وره ڕاوێژکاری به‌رگریی به‌ریتانیا بۆ ڕۆژهه‌ڵاتی ناوه‌ڕاست و باڵیۆزی به‌ریتانیا له عێراق و شاندێکی یاوه‌ریان کرد.\nله كۆبوونه‌وه‌يه‌كدا دوايين پێشهاته‌كانى شه‌ڕى دژى تيرۆر و مه‌ترسييه‌كانى سه‌رهه‌ڵدانه‌وه‌ى داعش، جموجووڵى چه‌كدارى و چۆنيه‌تيى ڕووبه‌ڕووبوونه‌وه‌ى هه‌ڕه‌شه‌كانى، ئه‌ركى هاوپه‌يمانيى نێوده‌وڵه‌تيى دژى داعش له عێراق و هه‌رێمى كوردستان، يارمه‌تى و هاوكاريى به‌ريتانيا و هاوپه‌يمانيى نێوده‌وڵه‌تى بۆ به‌هێزكردنى سيستمى به‌رگريى عێراق به هه‌رێمى كوردستانيشه‌وه، پته‌وكردنى هاوبه‌شى و هاريكاريى زياترى سه‌ربازيى به‌ريتانيا و هاوپه‌يمانيى نێوده‌وڵه‌تى له‌گه‌ڵ عێراق و هه‌رێمى كوردستان تاوتوێ كران.\nنێچيرڤان بارزانى وێڕاى ده‌ربڕينى سوپاس و پێزانين بۆ ڕۆڵى به‌ريتانيا و هاوپه‌يمانيى نێوده‌وڵه‌تى له هاوكارى و پشتگيريكردنى عێراق و هه‌رێمى كوردستان بۆ تێكشاندنى داعش، جه‌ختى له پێويستى عێراق و هه‌رێمى كوردستان به به‌رده‌واميى ئه‌رك و پشتگيرى و هاوكاريى هاوپه‌يمانيى نێوده‌وڵه‌تى بۆ له‌ناوبردن و نه‌هێشتنى يه‌كجاره‌كيى داعش و مه‌ترسييه‌كانى كرده‌وه، هه‌روه‌ها سوپاسى هاوكاريى سه‌ربازيى به‌ريتانياى بۆ هه‌رێمى كوردستان له‌ڕووى مه‌شق و ڕاهێنانى پێشمه‌رگه و ڕۆڵ و به‌شدارى و پشتگيرى له چاكسازييه‌كانى وه‌زاره‌تى پێشمه‌رگه‌دا كرد.\nله كۆبوونه‌وه‌كه‌دا كه كونسولى گشتيى به‌ريتانيا له هه‌ولێر ئاماده‌ى بوو، شاندى ميوان ستايش و پێزانينان بۆ ڕۆڵ و قوربانييه‌كانى پێشمه‌رگه له تێكشاندنى داعش ده‌ربڕى، هه‌روه‌ها گرنگيى بوونى ميكانيزمێكى تۆكمه‌ى هاريكارى و هه‌ماهه‌نگيى نێوان سوپاى عێراق و پێشمه‌رگه به پشتگيريى هێزه‌كانى هاوپه‌يمانان به‌تايبه‌تى له‌و ناوچانه‌ى بۆشاييى ئه‌منييان هه‌يه دووپات كرايه‌وه و باس له دۆخى ناوچه‌كه به‌گشتى و چه‌ند بابه‌بێكى جێى بايه‌خى هاوبه‌ش كرا.


ANF | دوای پرۆژەکەی سەرۆک وەزیران شەقامی عێراق ئارامتر دەبینرێت\nدوای پرۆژەکەی سەرۆک وەزیران شەقامی عێراق ئارامتر دەبینرێت\nعێراق لەدوای پرۆژە چاکسازیەکەی سەرۆک وەزیرانی عێراق هێمنتر دەبێریت، ئەمرۆ پەرلەمان بۆ دەنگدان لەسەر پرۆژەکە کۆدەبێتەوە.\nسێشه‌ممه, 8 Oct 2019, 10:54\nدوای ڕاگەیاندنی پرۆژەیەک کە پێک دێت لە چەند خاڵیک بۆ چاکسازی و باشترکردنی ئاستی ژیان و گوزەرانی هاوڵاتیانی عێراق لە لایەن عادل عبدولمەهدی سەرۆک وەزیرانی عێراق، لە ئیستادا شەقامی عێراق ئارامتر دەبینرێت، وا بڕیارە ئەمرۆ پەرلەمان کۆبێتەوە و لەسەر پرۆژە بڕیارەکەی سەرۆک وەزیران دەنگ بدات.\nسەرۆک وەزیرانی عێراق بۆ دامرکاندنەوەی نارەزایەتیەکانی شەقامی عێراق لە ڕۆژی ٦-ی ئەم مانگە پرۆژەیەکی ڕاگەیاند کە پێک دەێت لە چەند خاڵیکی چاکسازای خزمەتگوزاری بۆ باشترکردنی دۆخی هاوڵاتیان، لەدوای ڕاگەیاندنی پڕۆژەکە شەقامی عێراق هێمنتردەبینرێت، لە زۆربەی پارێزگاکانی عێراقیش هێلەکانی ئینتەرنێت کەوتوونەتەوە کار کە هەر لەسەرەتای خۆپێشاندانەکەوە ڕاگیرابوون.\nسەرۆکایەتی پەرلەمانی عێراق ڕایگەیاند، "بە ئامانجی دەنگدان لەسەر پرۆژە بڕیارەکەی سەرۆک وەزیران ئەمرۆ بانگی تەواوی فراکسێۆنەکانی پەرلەمانمان کردووە بۆ ئەوەی بەشدار بن لە کۆبوونەوەکە و پرۆژە بریارەکە هەڵسنەگینن و بریاری لەسەر بدەن.\nلەبارەی بەشداربوونی فراکسیونە جیاوازەکانی عێراق، تا ئیستا وابریارە هەموو فراکسیۆنەکان بەشداربن، تەنها فراکسێۆن سائیرن نەبێت کە گەورەترین فراکسیۆنە، لە سەرەتای خۆپێشاندانەکانی هەفتەی ڕابردوو، موقتدا سەدر داوی لە ئەندامانی فراکسیۆنەکە کرد، بەشداری کۆبوونەوەکانی پەرلەمان نەبن.


ئه‌ڤرۆ سالڤه‌گه‌را شه‌هیدكرنا 312 وه‌لاتیێن شنگال دهێته ساخكرن\nڤیدیۆ.. ئافرەتی دووگیان چۆن پشتێنی سه‌لامه‌تی لە نێو ئۆتۆمبێل ببه‌ستێت؟\nموقتەدا سەدر لەبارەی یاسای هەڵبژاردنەوە هۆشداری دەداتە پەرلەمانی عێراق\nله عێراقدا یان (جه‌نگ )هه‌ڵده‌گیرسێت، یان (موقه‌دده‌س) ده‌یباته‌وه!\nکێشه‌که له دیموکراتییه‌تدا نییه به‌ڵکوو له کاراکتەردایه\nله‌زگین 14/08/2019 - 09:33 بڵاوکراوەتەوە لە كوردستان\nبه‌رپرسێ نڤیسینگه‌ها بنگه‌هێ لالش ل گرعزیر قه‌زا شنگال دیاركر:" ئه‌ڤرۆ 14/8/2019 سالڤه‌گه‌را شه‌هیدكرنا 312 وه‌لاتیێن شنگال دهێته ساخكرن كو ل سالا 2007 هنده‌ك ترۆمبیلین منیرێژكرى خوه دناڤ خه‌لكێ سڤیل دا په‌قاندن هه‌تا هزار كه‌سان هاتنه شه‌هید و برینداركرن.\nسه‌عید ته‌ته‌ر، به‌رپرسێ نڤیسینگه‌ها بنگه‌هێ لالش ل گرعزیر قه‌زا شنگال بۆ (باسنیوز) دیاركر: "وه‌كو ئه‌ڤرۆ 14/8/2007 چه‌ند ترۆمبێلین مینریژكرى قه‌ستا ناڤ كۆمه‌لگه‌ها سیبا شێخدر و گرعزیر ل قه‌زا شنگال كرن وان ترۆمبێلین منیرێژكرى خوه دناڤ خه‌لكێ سڤیل دا په‌قاندن دئه‌نجامدا 312 ئاكنجیێن سیبا شێخدرى و گرعزیر ل قه‌زا شنگال هاتنه شه‌هیدكرن و پتر ژ 700 كه‌سان بریندار وبى سه‌روشین بوون ئه‌ڤرۆكه ل كۆمه‌لگه‌ها خانكى سه‌ر پارێزگه‌ها دهۆكێ ڤه مه چالاكیه‌كا رێزگرتنى بۆ شه‌هێدكرنا كاره‌ساتا سیبا شێخدرى و گرعزیر ئه‌نجامدا".\nوه‌یس نایف، سه‌رۆكى جڤاتا قه‌زا شنگال بۆ(باسنیوز) دیاركر: "ل وى ده‌مى خه‌لكى مه نه‌شیا بریندارێن خوه ره‌وانه‌ى نه‌خۆشخانیێن عێراقى بكه‌ن پتریا برینداران بۆ نه‌خۆشخانا ته‌نگاڤیان ل پارێزگه‌ها دهۆكى هاتنه ره‌وانه‌كرن وچاره‌سه‌ركرن ژ هینگى وه‌ره ژیانا خه‌لكى مه دمه‌ترسیى دا ئه‌م باش دزانن هه‌كه هه‌رێما كوردستانى هه‌ڤكارى و پشته‌ڤانیا شنگال نه‌كه‌ت دى به‌رده‌وام تووشى كاره‌ساتان بن".


چالاکوانانی گەرمیان: ئامانج لە هێرشەکان بێ ئیرادەکردنی گەلی کوردە – کوردی – RojNews.News\nچالاکوانانی گەرمیان: ئامانج لە هێرشەکان بێ ئیرادەکردنی گەلی کوردە\n29/02/2020 - 2:26:10 pm\nسێشەممە, 5 يون 2018 – 09:06 ڕۆژنیوز – بۆتان گەرمیانی\nداگیرکاریی دەوڵەتی تورک بۆ سەر هەرێمی کوردستان بەردەوامە، لەو بارەیەوە بەشێک لە چین و توێژە جیاوازەکانی شارۆچکەی کەلاری ناوەندی ئیدارەی گەرمیان بۆ ڕۆژنیوز دەدوێن.\nشاهۆ عەبدوڵا، چالاکوانی مەدەنی، وتی: ئەو ئەقڵییەتە داگیرکارییە شەڕخواز و پاوانخوازییەی، کە دەوڵەتی تورکیا دەیەوێت لەسەر باشوری کوردستان درێژەی پێبدات، قوڵاییەکی مێژوویی هەیە، دەگەڕێتەوە بۆ هەمان ئەو نەفەسەی کە ئەو دەوڵەتەی لەسەر دروستبووە، هەروەها تورکیا لە ئێستادا دەیەوێت ئەو داڕوخانە ئابوری و سیاسییەی کە لە ناوخۆی وڵاتەکەی توشی بووە پەردەپۆشی بکات و چاوی میدیاکان و گەلەکەی بخاتە سەر دەرەوە.\nشاهۆ وتیشی: “لەبەرامبەریشدا حکومەتی هەرێمی کوردستان بەرامبەر ئەو داگیرکارییە ئیرادەی خۆی لەدەستداوە و حکومەتی عێراق-یش بەهۆی ئەو کێشە ناوخۆییانەی کە تێیکەوتووە لە ئێستادا ناتوانێت ڕووبەڕووی ببێتەوە.\nگەرمیان محەمەد، گەنجێکی کەلار بۆچوونی وایە: هێرش و داگیرکارییەکانی دەوڵەتی تورک بۆ سەر باشوری کوردستان، بە شێوازێکی نەرێنی کاریگەری خراپی هەیە بۆ سەر گەلی کورد، ئامانجیان بێ ئیرادەکردن و بێ هیواکردن و دابڕانی گەلی کوردە لە پێشکەوتن و سڕینەوەی تەواوی گەلی کوردە.\nئەوەشی وت: ئەمە یەکەم هێرش نییە و دوا هێرشیشیان نابێت، لەبەرامبەردا گەل تا ئاستێک هەڵوێستی نیشانداوە، بەڵام حزب و لایەنە سیاسییەکان زۆر بێ کاریگەری و بێ هەڵوێستن، سیاسەتی دوژمن، پەرتیکە و لێیدە-یە، ئێمەش پەرتکراوین و لێماندەدرێت، بۆیە یەکڕیزیی و یەکێتی نەتەوەیی گەلەکەمان مانەوەی گەلەکەمانە.\nهەروەها مهابات فایەق، چالاکوانی بواری ژنان، وتی: پارتی دیموکراتی کوردستان حکومەتیان قۆرخ کردووە و بونەتە چاوساغ و پێش لەشکری دەوڵەتی تورکی داگیرکەر، حکومەتی عێراق-یش یەکێک لە خەونەکانی سڕینەوەی گەلی کوردە، بۆیە بێ هەڵوێستە دژی ئەم سنوربەزاندن و داگیرکارییە.\nوتیشی: بۆیە پێویستە گەل بە شێوازی مەدەنی و گشتگیرهەڵوێستی هەبێت، بەتایبەتی ژنان پێویستە دژی ئەم زوڵم و ستەمەی سەر گەلەکەمان بووەستنەوە، چونکە لە هەموو داگیرکارییەکاندا ژنان قوربانیی سەرەکین، بۆیە دەبێت ڕۆڵی پێشەنگ ببینن دژی ئەو داگیرکارییە.\nفاشیستەکان پەلاماری ناوەندێکی هەدەپەیان دا


سەرۆکی حکومەتی هەرێمی کوردستان سەردانی وەزارەتی شارەوانی و گەشتوگوزار دەکات و سەرپەرشتی کۆبوونەوەیەکی تایبەتی وەزارەت دەکات\nسەرۆکی حکومەت: دەبێ بەرپرسانی حکومەت، وەک یەک تیم کار بکەن لە پێناو جێبەجێکردنی کارنامەی حکومەت کە ئامانجی سەرەکی خزمەتکردنی هاووڵاتییانە بە شێوەیەکی شایستە\nهەولێر، هەرێمی کوردستان، عێراق (GOV.KRD)- ئەمڕۆ یەکشەممە 29 ی ئایار، مەسرور بارزانی سەرۆکی حکومەتی هەرێمی کوردستان ، سەردانی وەزارەتی شارەوانی و گەشتوگوزاری کرد و لە لایەن ساسان عەونی وەزیری شارەوانی و گەشتوگوزارەوە پێشوازی لێکرا.\nسەرۆکی حکومەت بە ئامادەبوونی ئەنجومەنی وەزارەت و ڕاوێژکاران و بەڕێوەبەرە گشتییەکان و سەرۆکەکانی شارەوانی پارێزگاکان و ئیدارە سەربەخۆکان، سەرپەرشتی کۆبوونەوەیەکی تایبەت بە کاروباری شارەوانی و گەشتوگوزاری کرد.\nلە دەستپێکی کۆبوونەوەکەدا، وەزیری شارەوانی و گەشتوگوزار، کورتەیەکی دەربارەی کار و پڕۆژەکانی وەزارەت و پلانەکانیان بۆ زیاتر خزمەتکردنی هاووڵاتییان و باشتر جێبەجێکردنی کارنامەی کابینەی نۆیەمی حکومەتی هەرێمی کوردستان خستەڕوو.\nپاشان سەرۆکی حکومەت، لە وتەیەکدا ئاماژەی بە ئامانجی سەردانەکەی کرد کە بەشێکە لە بەرنامەی سەردانەکانی بۆ گشت وەزارەتەکان بە مەبەستی ئاگاداربوون لە کار و پڕۆژە و پلانەکانی دامودەزگاکانی حکومەتی هەرێمی کوردستان بۆ ئەوەی بە باشترین شێوە خزمەتی هاووڵاتییان بکەن. سەرۆکی حکومەت جەختی کردەوە کە دەبێ بەرپرسانی حکومەت، وەک یەک تیم کار بکەن لە پێناو جێبەجێکردنی کارنامەی حکومەت کە ئامانجی سەرەکی خزمەتکردنی هاووڵاتییانە بە شێوەیەکی شایستە و ڕاییکردنی کارەکانیانە بە خێرایی و دوور لە هەموو ڕووتینێک.\nسەرۆکی حکومەت ئاماژەی بە گرنگیی وەزارەتی شارەوانیی و گەشت و گوزار دا کە یەکێکە لەو وەزارەتانەی پەیوەندییەکی زۆری بە ژیان و گوزەرانی هاووڵاتییانەوە هەیە، بۆیە بەرپرسانی وەزارەتی ڕاسپارد کە هەموو هەوڵ و کۆششی خۆیان بخەنەگەڕ لە پێناو باشتر جێبەجێکردنی کار و ئەرکەکانیان .\nسەرۆکی حکومەت، ئاماژەی بەگرنگیی کارکردن لە سەر بەرەوپێشبردنی کەرتی گەشتوگوزار و بایەخدان بە شوێنە گەشتیارییەکانی هەرێمی کوردستان کرد، کە دەکرێ ببێتە سەرچاوەیەکی گرنگی داهاتی هەرێمی کوردستان . هەروەها باسی لە گرنگی پاراستنی ژینگە و پاک و خاوێنی شار و ناوچەکانی کوردستان کرد کە ئەرکی هەموو هاووڵاتییانی کوردستانە بەرپرسیارانە مامەڵە لە گەڵ ژینگەی کوردستان بکەن، چونکە پاراستنی پاک و خاوێنی ژینگە، پاراستنی ژیانە.\nسەرۆکی حکومەت هەروەها جەختی لە پێویستی و گرنگی زیادکردنی ڕووبەری سەوزایی لە شارەکانی هەرێمی کوردستان کرد، لە پێناو دابینکردنی ژینگەیەکی تەندروست. بۆ ئەم مەبەستەش، سەرۆکی حکومەت ئاماژەی بەوەدا کە پێویستە لە داڕشتنەوەی ماستەرپلانی شارەکان و شێواز و پێکهاتەی فراوانکردنیان، مەرج و پێوەرە نێودەوڵەتییەکانی تایبەت بە ژینگە و تەندروستی و سەوزایی و خزمەتگوزارییە گشتییەکان لە بەرچاو بگیرێت.\nلە کۆتایی کۆبوونەوەکەدا، چەندین سەرنج و تێبینی و پێشنیار لە لایەن ئامادەبووانەوە بە مەبەستی پێشخستنی زیاتری دامەزراوەکانی حکومەت و خزمەتکردنی هاووڵاتییان خرانەڕوو.\n29 ئایار 2022


باوکی تەیموور فەرەجی: پەژاک منداڵەکەمی فریو داوە و بەکوشتی داوە/ لاشەکەی لەکوێیە؟ - دیدبان حقوق بشر کردستان ایران\nباوکی تەیموور فەرەجی: پەژاک منداڵەکەمی فریو داوە و بەکوشتی داوە/ لاشەکەی لەکوێیە؟\nبە پێی راپۆرتی چاودێڕی مافی مرۆڤی کوردستانی ئێڕان تەیموور فەرەجی یەکێک لەئەندامانی پەژاک / پەکەکە بوو کە لەشەڕێک کە هیچ پەیوەندیەکی بە ئێران و کوردانەوە نەبوو کوژرا.\nناوبراو بووە قوربانی دوژمنی پەکەکە لەگەڵ تورکیا و وەک هەزران ئەندامی ئێڕانی ئەم گرووپە تێرۆریستیە، لەئەنجامدا گیانی لەم ڕێگە بێ ئەنجامدا بەخت کرد.\nباوکی تەیموورلەنوێترین دیمانەی لەگەڵ چاودێر جەختی کردووتەوە کە پەژاک منداڵەکەی فریو داوە. ناسر فەرەجی بە پەیامنێرمانی وت: من وەک باوکێک هەردەم هەوڵمداوە منداڵەکانم لە ئاسایشدا گەورە بکەم. ئێستاش هەرچەند پیر بوومە و ۶۵ ساڵمە. تەیموور یەکێک لەپێنج کۆڕەکەی من بوو کە پەژاک/پەکەکە فریوی دا و لەئەنجامدا بەکوشتی دا.”\nئەو لەبارەی هۆکاری ئەندمێتی تەیموور لەنێو پەژاکدا وتی: قەت؛ کۆڕەکەم دوای ئەوەی کە بەری بوو لەسەربازی بۆ ئیش ڕۆشت بۆ سلێمانی. ئەو وەک کۆڕێکی ئارام، ناکرێت کە تەڤلی پەکەکە بێت و بۆیەش بە قسەی جۆراوجۆر فریویان دا. ئێستاش دۆخی دایکی باش زۆر خراپە. ئێمە هێشتا تەرمەکی تەیموورمان نەبینیەوە. بۆ کۆڕی من دەبێت لەشەر لەگەڵ تورکیا بکوژرێت؟ پەکەکە و تورکیا چی لەمن و تەیموور داوە؟\nلەهەمووی ئەو ساڵانەی کە نەبووە، جارێکیش نەبوو کە دیداری لەگەڵ بکەین. گیراوی سزادراو بە سێدارەش مافی دیداری هەیە؛ بەڵام پەکەکە/پەژاک، ئێمەی بێ بەش کرد لە بینین و بیستنی دەنگی ئەو. ئەمە چ خزمەتێکە کە بە گەلی کوردی دەکەن؟ زیاتر لە ۱۵ مانگە کۆڕکەم کوژراوە تەرمەکەی لەکوێیە؟ چۆن کوژرا؟ بۆ پەژاک لەمبارەوە بێدەنگە؟ چارەنووسی دایکی چ دەبێت؟\nشایانی باسە رۆژی ۵ی جۆزەردانی ۱۳۹۹،ئاژانسی فورات دەزگای فەرمی پەکەکە لەهەواڵێکدا باسی کوژرانی تەیمور فەرەجی بە نازناوی عەگید ئایەر لەدایکبووی سنە کرد. فورات رایگەیاندووە کە تەیموور لەشەڕ لەگەڵ تورکیا لەڕۆژانی ۱۴ تا ۱۶ی مانگی مەی کوژراوە. میدیاکانی پەکەکە شوێنی کوژرانی ئەو و ئەندامانی دیکەی پەکەکەیان لەناوچەی بەستا لەپارێزگای شڕنەخ (باشووری رۆژهەڵاتی تورکیا) راگەیاندووە.\nپدر تیمور فرجی: پژاک فرزندم را فریب و به کشتن داد/ جنازه فرزندم کجاست؟\nبلارووس، ڕێڕەوی نوێ کۆچکردنی نایاسایی لەکوردستانی ئێراقەوە بۆ ئەورووپا\nشاردنەوەی زیاتر لە ۱۰۰۰ تەرم لەگۆرستانی بێ ناونیشانەکان؛ ئەنجامی چوار دەیە شەڕی پەکەکە و تورکیا


مەسعود بارزانی رایگەیاند،"ماوەی چەند ڕۆژە هەواڵێك لە ڕاگەیاندنەكان بڵاوبوەتەوە كە ژمارەیەك كەسی سەر بە هێزەكانی حەشد و پۆلیسی عێراقی لە نزیك بازگەی پردێ دەستدرێژییان كردوەتە سەر ژنێكی كورد كە كەم ئەندامە و لە خێزانێكی زۆر هەژار و بێدەستەڵاتی سنوری پارێزگای كەركوكە."\nپەیامێك لە سەرۆك بارزانی بۆ ڕای گشتیی\nماوەی چەند ڕۆژە هەواڵێك لە ڕاگەیاندنەكان بڵاو بووەتەوە كە ژمارەیەك كەسی سەر بە هێزەكانی حەشد و پۆلیسی عێراقی لە نزیكە بازگەی پردێ دەستدرێژییان كردووەتە سەر ژنێكی كورد كە كەم ئەندامە و لە خێزانێكی زۆر هەژار و بێدەستەڵاتی سنووری پارێزگای كەركووكە.\nداوا لە حكومەتی فیدرال و حكوومەتی هەرێم دەكەم بە هاوبەشی لێكۆلینەوەی تەواو لەم تاوانە قێزەوەنە بكەن و ئەنجامدەرانی ئەم تاوانە بێنە سزادان. ئەمە تاوان و ستەمێكی زۆر گەورەیە كە لە هاووڵاتییەكی بێپەنای كورد لەژێر سایەی ئیدارە و واقعی سەربازی سەپێندراوی كەركووك كراوە كە هەر لە سەرەتاوە هەتا ئێستا ئەم دەستەڵاتە لەسەر ئەوە ڕاهاتووە لەڕێگەی جۆراوجۆرەوە دژایەتیی هاووڵاتیانی كوردی كەركووك و مافەكانیان بكات.\nبا هیچ كەس و لایەنێك وا بیر نەكاتەوە كە تاوانی لەمجۆرە بەسەریاندا تێدەپەڕێ یان چاوپۆشییان لێ دەركرێ، ئەم دەستدرێژییە شكاندنی كەرامەتی هاووڵاتییانی نەك تەنیا كەركووك بەڵكو هەموو كوردە و، ئەنجامدەرانی ئەم بێویژدانییە دەبێ بە توندترین شێوە سزا بدرێن.\n10ـی 4ـی 2020


ژان كامیان فیشتر بوى، جه‌مڕه‌ویه ملیۆنیه‌گه‌ى 1991 یا كووچ وه‌پیكردنه‌گه‌ى 1980؟\nته‌نانه‌ت له‌بان كلتوور و ناسنامه‌و ژیان ئى ملله‌ته ك هه‌ق سروشتى خوه‌یانیش له هویچ بواریگه‌و وه‌پیان نه‌دریاو هه‌ر رژیمیگ له‌و وڵاته‌یله ك خاك كورد داگیر كردگه هه‌میشه هه‌وڵ ئه‌وه داگه نه‌ته‌وه‌ى كورد له‌ناو نه‌ته‌وه‌ى خوه‌ى بتاونیده‌و، ك ئه‌را ئى مه‌به‌سیشه چه‌نه‌ها ڕى جیاجیا گرته‌سه وه‌ر.\nملله‌ت كورد ژیر ده‌سه‌ى نه‌ته‌وه‌یل تر جوور ئه‌وه‌ك ئاشكراو دیاره دویاى داگیركارى خاك و نیشتمانیان دى كه‌فتنه‌سه جموجویل و هه‌وڵداین و خه‌بات ژیر وه‌ژیر ئه‌را وه‌ده‌سهاوردن ئازادى و هه‌قه‌یلیان، ك هه‌رچه‌نى تائیسه‌یش بیجگه كوردستان عراق به‌شه‌یل تر خاك كوردستان هیمان له‌ژیر ساى ئه‌و رژیمه‌یل بیگانه بریه‌نه ریه‌و ك جڵه‌و ده‌سڵات ها ده‌سیانه‌و، وه‌لى رویداگه‌یل ناوچه‌ى خوه‌رهه‌ڵات ناوین زه‌نگیگه ئه‌را وه‌رچه‌رخان و ئاڵشتكارى، ك وه‌و خاتریشه ئومید ئه‌وه كریه‌ید كورد له پارچه‌یل تر كوردستانیش نزیكه‌و بوون له خوه‌ر ئاسوو.\nوه‌لى ئیمه له‌یرا باس له وه‌سه‌رهات پیكهاته‌یگ كورد عراق كه‌یم له ماوه‌ى سه‌ره‌تاى ساڵه‌یل هه‌یشتاى وه‌رین وه به‌راوه‌رد وه‌ل جه‌مڕه‌ویه ملیۆنیه‌گه‌ى ساڵ 1991 ك بویه مایه‌ى مایه‌ى كووچكردن ملیۆنه‌ها كورد وه‌ره‌و مه‌رز ئیران و توركیاو شوونه‌یل تر.\nله سه‌ره‌تاى مانگ نیسان 1980 له‌سه‌رده‌م رژیم به‌عس، كووچ وه‌پیكردن كورده‌یل فه‌یلى جیا له‌گشت روداگیگ تر، گه‌وراترین كاره‌سات بوى دژ ئنسانیه‌ت، چوینكه مه‌رام حكوومه‌ت به‌عس له‌ى كرده‌وه‌ى نائنسانیه ئه‌وه بوى كووچ و مه‌رگ وه‌یه‌ك بڕه‌سنیدو پیكهاته‌یگ ره‌سه‌ن و دڵسووز نیشتمان له‌تى له‌ناو بووه‌ید، ئه‌وه بوى خیزانه‌یل كورد فه‌یلى گرته ئامانج و خوسه‌و كینه‌ت خوه‌ى رشانه ئى مه‌ردمان ره‌سه‌ن عراقه‌و پیسترین ره‌فتار ده‌رهه‌قیان ئه‌نجام دا، ك دویاى زه‌فتكردن ماڵ و موڵك و دارایى و به‌ڵگه‌یلیان ره‌وانه‌ى مه‌رزیان كرد و له‌واریش مین له چاڵ نریاگ لاشه‌ى هه‌زاران له‌لیان كرده قه‌ره‌برویت و گشت روڵه‌یل جایه‌ڵ جوانیانیش خریانه زیندان و بى سه‌روشوون كریان، ماناى ئه‌وه‌سه ئه‌و پیكهاته‌ى كورد فه‌یلیه ك هه‌زاران خیزان بوین له‌و سه‌رده‌مه زیاتر له نیمه‌یان گیان له‌ده‌سدان و ئه‌و باقیه‌گه‌یانیش كه‌فتنه وه‌ر سزاى به‌دبه‌ختى و مه‌ینه‌تى ئه‌را ساڵه‌یل فره‌یگ ، ك ته‌نانه‌ت له‌ناو كه‌مپه‌یلیش هه‌ر ژان و ئازار كریا نسیویان و مه‌ردمان فره‌یگیش له‌لیان هه‌ر وه‌و ناڕه‌حه‌تى و ئازاره‌و ماڵئاواى له دونیا كردن وه‌بى ئه‌وه‌ك چه‌ویان بكه‌فیده جگه‌رگووشه‌یل زیندانیكریاگ و بى سه‌روشوونه‌یلیان.\nوه‌لى ئه‌گه‌ر ته‌ماشاى جه‌مڕه‌ویه‌گه‌ى ساڵ 1991 بكه‌یم ك خوه‌میش یه‌كیگ بویم له‌و مه‌ردمه ك كووچ جه‌مڕه‌وى وه‌پیمان كریا له‌لایه‌ن ده‌سڵات به‌عس سته‌مكار، چوینكه نیشته‌جى یه‌كیگ له‌شاره‌یل كوردستان بویم، ئه‌و جه‌مڕه‌ویه له‌چه‌و كووچ وه‌پیكردن كورده‌یل فه‌یلى جیاواز بوى و تاڕاده‌یگ راسه قوربانى فره‌یگ له‌لى كه‌فته‌و ك سه‌ر له‌مه‌ردم شیویاو بان گرتنه‌وه‌ر وه‌ره‌و مه‌رز وڵاته‌یل هاوسا، وه‌لى وه‌و جووره نه‌وى ك پیاوه‌یل به‌عس راسه‌وخۆ ده‌رهه‌ق كورده‌یل فه‌یلى ئه‌نجامى دیان و سزاى ئى پیكهاته‌ى زوڵمكلیكریاگه دیان له تیه‌ریكى شه‌وه‌یل زمسان وه‌بى هویچ خواردن و خوه‌راكیگ ك سه‌ر زه‌وى و ئاسمان له‌لیان نیشته یه‌ك، چوینكه له جه‌مڕه‌ویه ملیۆنیه‌گه‌ى 1991 حكوومه‌ت عراق هه‌ر له‌دویره‌و توپواران شوونه‌یل كورد نشین كریادو له‌وه‌ختیگ مه‌ردمه‌گه ره‌سیه مه‌رز دى سوپاى حكوومه‌ت نه‌ویرست زیاتر نزیكه‌و بوود، وه‌لى كورده‌یل فه‌یلى له‌ساڵ 1980 هیمان هیز سه‌دام له‌گشت عراق ده‌سڵات داشت و له سزاداین كورده‌یل فه‌یلى هه‌ڵه‌په‌ڵه نه‌كردو گشت ڕى و بانیگ ئه‌ڕاى واز بوى و هه‌ر له‌وه‌ر ئه‌وه‌یش وه‌گشت شیوازیگه‌و كورده‌یل فه‌یلى چه‌وسانه‌وه‌و له‌ژیر ئازار و شكنجه‌ى فره‌یگ زوورمیان گیان له‌ده‌سدان و دویاى ئه‌وه‌یش فره‌یگ له‌لیان له تاقیگاى مادده‌یل كیمیاوى و بایلۆجى هاوریانه كار ، ئنجا ئایا ژان كامیان فیشتر بوى له‌و هه‌مگه ده‌رده‌سه‌ریه ك هاته بان كورد فه‌یلى له‌و ساڵه‌یل پڕ كاره‌سات و خویناویه ك دوشمن ئه‌نجامى دا ده‌رهه‌قیان؟.